GBE BUBU Afrikaans Albanian Amharic Arabic Armenian Armenian (West) Aymara Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Garifuna Georgian German Greek Greenlandic Guarani Haitian Creole Hebrew Hiligaynon Hungarian Igbo Iloko Indonesian Italian Japanese Kikongo Kikuyu Kimbundu Kinyarwanda Kirghiz Kongo Korean Kwangali Latvian Lingala Lithuanian Luo Malagasy Maya Mazatec (Huautla) Mixe Mizo Moore Myanmar Nahuatl (Northern Puebla) Ngabere Norwegian Nzema Oromo Ossetian Papiamento (Curaçao) Polish Portuguese Quechua (Bolivia) Rarotongan Romanian Russian Samoan Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tatar Tetun Dili Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu\nMENYE blemanudzɔdzɔ dzro aɖe si ŋu viɖe boo aɖeke mele na mí egbea o lae Yesu ƒe tsitretsitsia nye o. Apostolo Paulo he susu yi eƒe vevienyenye dzi esi wòŋlɔ bena: ‘Wofɔ Kristo ɖe tsitre tso ame kukuwo dome, eye wònye ame siwo dɔ alɔ̃ le ku me la ƒe kutsetse gbãtɔ. Elabena esi wònye ame dzie ku to va ta la, ame kukuwo ƒe tsitretsitsi la hã to ame dzi va. Elabena ale si ko amewo katã kuna le Adam me la, nenema kee woagbɔ agbe wo katã hã le Kristo me.’—1 Korintotɔwo 15:20-22.\nWofɔ Yesu ɖe tsitre le Nisan 16 lia, ƒe 33 Mía Ŋɔli dzi, si nye ƒea ƒe ŋkeke si dzi Yudatɔwo tsɔa kutsetse gbãtɔwo vaa Yehowa Mawu ŋkume le gbedoxɔa me le Yerusalem. Esi Paulo yɔ Yesu be kutsetse gbãtɔ la, ele fiafiam be woava fɔ ame bubuwo hã ɖe tsitre tso ku me.\nNya si Paulo gagblɔ kpee la na viɖe si do tso Yesu ƒe tsitretsitsia me la dze ƒãa. Paulo gblɔ be: “Esi wònye ame dzie ku to va ta la, ame kukuwo ƒe tsitretsitsi la hã to ame dzi va.” Mí katã míekuna le esi míenyi nu vɔ̃ kple blibomademade ƒe dome tso Adam gbɔ ta. Ke hã esi Yesu tsɔ eƒe agbe deblibo la xe fe ɖe ameƒomea ta ta la, eʋu mɔnukpɔkpɔ ɖi na wo be woafɔ wo ɖe tsitre eye woavo tso nu vɔ̃ kple ku si me. Paulo ƒo nya sia ta nyuie le eƒe nya si dze le Romatɔwo 6:23, afi si wògblɔ le be: “Fetu si nu vɔ̃ xena lae nye ku, gake nunana si Mawu nana lae nye agbe mavɔ to Kristo Yesu mía Aƒetɔ la dzi.”\nYesu ŋutɔ hã ƒo nu tso ale si eƒe ku kple tsitretsitsia aɖe vi na míi ŋu. Egblɔ tso eɖokui ŋu be: ‘Ele be woakɔ Amegbetɔvi la ɖe dzi, bene ame sia ame si xɔa edzi sena la nakpɔ agbe mavɔ. Elabena Mawu lɔ̃ xexea ale gbegbe be wòtsɔ eƒe Tenuvi la na, bene ame sia ame si ɖenɛ fiana be yexɔ edzi se la nagatsrɔ̃ o, ke boŋ wòakpɔ agbe mavɔ.’—Yohanes 3:14-16.\nWò ya bu eŋu kpɔ ko—agbe tegbee si nuwuwu manɔe na o, si me vevesese, fukpekpe, alo blanuiléle manɔ o! (Nyaɖeɖefia 21:3, 4) Mɔnukpɔkpɔ dodzidzɔname kae nye esi! Agbalẽnyala aɖe gblɔe ale: “Yɔdowo ɖoa ŋku edzi na mí be agbea le kpuie ale gbegbe, ke tsitretsitsia ya naa kakaɖedzi mí be madidi o, ku maganɔ anyi o.” Ɛ̃, Yesu ƒe tsitretsitsia ana amewo nakpɔ agbe mavɔ!\nƉoe Ɖe Amewo Ɖoe Ɖe Amewo Yesu Ƒe Tsitretsitsia Ana Amewo Nakpɔ Agbe Mavɔ!


1 Korintotɔwo 8 - Holy Bible [Ewe Bible 1913] - (1Ko 8)\n1 Korintotɔwo 8\nKe le trɔ̃wo ƒe vɔsawo ŋuti la mienyae bena, sidzedze li na mi katã. Sidzedze la doa ame ɖe dzi, ke lɔlɔ̃ la tua ame.\nNe amea ɖe susu bena, yedze si nane la, ekema medze si alesi wòdze be, wòadze sii la haɖe o.\nKe ne amea ɖe lã Mawu la, ekema Mawu dze si eyama.\nAzɔ mienya le trɔ̃wo ƒe vɔsawo ɖuɖu la ŋuti bena, trɔ̃a ɖeke mele xexe sia me o, eye bena, mawu bubua ɖeke hã meli o, negbe ɖeka hã koe li.\nKe nenye nusiwo woyɔna be mawuwo li hã, eɖanye le dziƒo alo anyigba dzi o, abe alesi mawu geɖewo kple aƒetɔ geɖewo li ene la;\ngake la Mawu ɖeka, si nye Fofo, amesi me nuwo katã tso, eye miawo mieli nɛ la, kple Aƒetɔ ɖeka, si nye Yesu Kristo, amesi me nuwo katã to va, eye miawo mieto eyama me la, li na mi.\nKe menye amewo katã mee sidzedze sia le o; ke amea ɖewo li, siwo ƒe tamesusuwo gale trɔ ŋuti vaseɖe egbegbe sia, eye woɖunɛ abe trɔ̃wo ƒe vɔsa ene, eye esi woƒe dzitsinya gbɔdzɔ ŋuti la, eyata woƒo ɖii.\nKe nuɖuɖu mawɔ mi bubu le Mawu ƒe ŋku me o, elabena nenye be, míeɖua nu la, míezua gã wu o, eye nenye be, míeɖua nu o la, míezua sue wu o.\nKe mikpɔ nyuie, bena miaƒe ŋusẽ nagazu nukikli na ame gbɔdzɔgbɔdzɔwo o.\nKe nenye amea ɖe kpɔ wò amesi si sidzedze le la, nèbɔbɔ nɔ trɔ̃xɔ me le nu ɖum la, menye ɖee ma nède dzi ƒo na amesi gbɔdzɔ la ƒe dzitsinya, bene wòaɖu trɔ̃wo ƒe vɔsawo o mahã?\nEye nɔvi, si gbɔdzɔ, amesi ta Kristo ku ɖo la, atsrɔ̃ le wò sidzedze la ŋuti.\nKe ne miewɔ nuvɔ̃ ɖe mia nɔviwo ŋuti ale, eye miede abi woƒe dzitsinya, si gbɔdzɔ ŋuti la, ekema miewɔ nuvɔ̃ ɖe Kristo ŋuti.\nEyata ne nuɖuɖu ɖia nɔvinye nu la, ekema nyemele lã ɖu ge gbeɖegbeɖe akpɔ o, bene nyemagana nɔvinye nu o.\n1 Korintotɔwo 8:1\n1 Korintotɔwo 8:2\n1 Korintotɔwo 8:3\n1 Korintotɔwo 8:4\n1 Korintotɔwo 8:5\n1 Korintotɔwo 8:6\n1 Korintotɔwo 8:7\n1 Korintotɔwo 8:8\n1 Korintotɔwo 8:9\n1 Korintotɔwo 8:10\n1 Korintotɔwo 8:11\n1 Korintotɔwo 8:12\n1 Korintotɔwo 8:13


Tete metrɔ mo de Aƒetɔ Mawu la ŋu, ne matsɔ nutsitsidɔ, akpanyatata kple dzowɔ ado gbe da, eye maƒo koko, Eye mede gbe ɖa na Yehowa, nye Mawu, heʋu nuvɔ̃ me gblɔ bena; Ao, Aƒetɔ, wò Mawu ga dziŋɔ, amesi dzraa nubabla kple amenuveve ɖo na amesiwo lɔ̃nɛ, eye woléa eƒe sewo me ɖe asi! Míewɔ nuvɔ̃, míeda ƒu, eye míewɔ nu tovo, miese to, eye míeƒo asa na wò sewo kple wò ɖoɖowo. Míegbe toɖoɖo wò dɔla nyagblɔɖilawo, amesiwo ƒo nu le wò ŋkɔ me na míaƒe fiawo, míaƒe amegãwo, mía fofowo kple dukɔ hahoo la katã. Aƒetɔ, tɔwò dzɔ, ke míawo kple Yuda-ŋutsuwo, Yerusalemtɔwo kple Israel blibo la, amesiwo le kpuiƒe kple didiƒe le anyigba, siwo katã dzi nenyã wo ɖo ɖo le ʋu, si wotrɔ le yowòme ta la, mía tɔe nye ŋukpe, abe alesi wòle egbe siawo ene. Aƒetɔ, mía kple míaƒe fiawo, míaƒe amegãwo kple mía fofowo, mí amesiwo wɔ nuvɔ̃ de ŋuwò la, mía tɔe nye ŋukpe. Ke nublanuikpɔkpɔ kple tsɔtsɔke le Aƒelɔ, mía Mawu la si; elabena míese to ɖe eŋu, míese Yehowa, mía Mawu la ƒe gbe, ne míazɔ de eƒe nufiame, siwo wode asi na mí to eƒe dɔla nyagblɔɖilawo dzi la nu o.\n Eye esi wole fiẽnuɖuvɔ sam la, metsi tre tso nye nuxaxa me, eye nye awu kple nye awu ʋlaya la dzedze, eye medze klo heke nye abɔwo me na Yehowa, nye Mawu la, gblɔ bena: Nye Mawu, ŋu le kpeyem ŋutɔ, be mawu mo dzi na wo, nye Mawu: elabena míaƒe vodadawo gbɔ mía ta, eye míaƒe fɔɖiɖiwo kɔ yi ɖatɔ keke dziƒo ke. Tso mía fofowo ŋɔli ke míeda vo geɖe vaseɖe egbe, eye le míaƒe fɔɖiɖi ta wotsɔ mía kple míaƒe fiawo kple míaƒe nunɔlawo de asi na anyigba dzi fiawo, na yi kple aboyoɖeɖe, na haha kple ŋukpedodo, abe alesi wògale egbe siawo ko ene.\n Woƒe nyagblɔɖilawo sia akalo ɖe nu ŋu na wo, wokpɔa aʋatso-ŋutega, eye wogblɔ alakpanya ɖi na wo bena: Ale Aƒetɔ Yehowa gblɔ esi; evɔ wònye Yehowa meƒo nu o hafi. Dukɔ hahoo la ɖua sesẽnu, eye wodaa adzo, esẽa ŋuta le ame dahewo kple hiãtɔwo ŋu, eɖua sesẽnu le amedzrowo si hedaa se la dzi. Medi ame le wo dome, si aɖo gli, eye wòatsi tre ɖe gbagbãƒe le ŋkunye me ɖe anyigba la nu, ne magagblẽe o, ke nyemekpɔ ɖeke o. Eyata metrɔ nye dɔmedzoe ƒo ɖe wo dzi, metso nye dzinu ƒe dzo tsrɔ̃ wòe, eye mehe woƒe zɔzɔme va woƒe ta dzi, Aƒetɔ Yehowa ye gblɔe!\n5 Mose 9:18-29\n Eye mede ta agu ɖe Yehowa ŋku me abe tsã ene, ŋkeke blane kple zã blane, abolo maɖumaɖu kple tsi manomano le miaƒe nuvɔ̃, siwo katã miewɔ la ta; elabena miewɔ vɔ̃ hedo dziku na Yehowa. Elabena dziku kple dɔmedzoe, si Yehowa do ɖe mia ŋu, be yeatsrɔ̃ mi la, dzi ŋɔ nam; eye Yehowa se nye gbe ɣemaɣi hã. Yehowa do dɔmedzoe ŋutɔ ɖe Aron hã ŋu be, yeatsrɔ̃e; ke meɖe kuku ɖe Aron hã ta ɣemaɣi. Eye mexɔ nyivi, si miewɔ nuvɔ̃ hewɔ la, ɖe dzo me, eye metui memee wòtrɔ zu ʋuʋudedi, eye melɔ ʋuʋudedi la kɔ ɖe tɔʋu, si si tso toa dzi la me. Eye mìedo dɔmedzoe na Yehowa le Tabera, Masa kple nudzrolawo ɖiƒe. Esi Yehowa dɔ mi le Kades-Barnea gblɔ bena: miyi, ne miaxɔ anyigba, si mena mi, ne wòanye mia tɔ ta, miesẽ to ɖe Yehowa, mia Mawu, ƒe nya ŋu, mieɖo ŋu ɖe eŋu o, eye miese eƒe gbe o. Tso esime menya mi la, to kokoko sẽm miele ɖe Yehowa ŋu. Ale mede ta agu na Yehowa, eye metsi nenema ŋkeke blane kple zã blane, le esi Yehowa gblɔ be, yeatsrɔ̃ mi ta. Eye medo gbe ɖa na Yehowa gblɔ bena: Aƒetɔ Yehowa, megagblẽ wò dukɔ, si nye wò ŋutɔ tɔ la o, dukɔ, si neɖe kple wò ŋusẽ gã, eye nètsɔ wò asi sesẽ kplɔe tso Egipte. Ɖo ŋku wò dɔlawo Abraham, Isak kple Yakob dzi, eye megaɖo ŋku dukɔ sia ƒe tamesesẽ, nuvlowɔwɔ kple nuvɔ̃ dzi o; ne anyigba, si dzi nè-kplɔ mí tsoe la, magagblɔ be: Esi Yehowa mekpe be, wòakplɔ wo ayi anyigba, si ŋugbe wòdo na wo la dzi o, eye esi wòlé fu wo ta wòkplɔ wo ɖo, be wòawu wo le gbedzi; evɔ wònye dukɔ, si nye wò ŋutɔ tɔ wònye, eye nètsɔ wò ŋusẽ gã kple wò abɔ, si nedo ɖe dzi kplɔ wo hafi.\n2 Mose 32:11-13\n Ke Mose ƒo koko na Yehowa, eƒe Mawu la, gblɔ bena. Yehowa, nukaŋuti wò dɔmedzoe abi ɖe wò dukɔ, si nẽkplɔ tso Egipte-nyigba dzi kple ŋusẽ gã kpakple asi sesẽ la ŋuti mana? Nukaŋuti Egiptetɔwo agblɔ bena: Dzɔgbevɔ̃e didi na wo ta wòkplɔ woyii ɖo, bena wòa wu wo le towo domee, eye woatsrɔ̃ wo ɖa le anyigba ŋku me? Na wò dome nata, eye naɖe asi le vɔ̃, si neɖo ɖe wò dukɔ ŋuti la ŋu. Ɖo ŋku wò dɔla Abraham, Isak kple Israel dzi, amesiwo neka atam na, eye nègblɔ na wo bena: Mana miaƒe dzidzimeviwo nasɔ gbɔ abe dziƒoɣletiviwo ene, eye matsɔ anyigba blibo sia, si ŋugbe meɖo ta, ana miaƒe dzidzimeviwo, bena wòanye wo tɔ tegbee.\n2 Mose 32:31-32\n Eye Mose gatrɔ yi Yehowa gbɔ, eye wògblɔ bena: Ao, taflatse, dukɔ sia wɔ nuvɔ̃ gã ŋutɔ, elabena wotsɔ sika wɔ mawui na wo ɖokui. Meɖe kuku, tso woƒe nuvɔ̃wo ke wo, ne menye nenem o la, ekema ɖeko natutu nye hã nye ŋkɔ ɖa le agbalẽ, si nèŋlɔ la me.\n Nexemya, Haxalya vi ƒe ŋutinyawo nye esi: Le dzinu Kisiew dzi le ƒe blavelia me, esime mele Susa-mɔ̃ me la. Xanani, amesi tso nɔvinyewo dome la, kple ŋutsua ɖewo tso Yuda va, eye mebia nya wo se le Yudatɔ, siwo nye ame mamle, siwo susɔ tso aboyo me kple Yerusalem la ŋuti. Tete woɖo ŋu nam bena: Ame mamle siwo susɔ tso aboyo me le anyigba dzi afima la, wole dzɔgbevɔ̃e gã kple ŋukpe me; wogbã Yerusalem ƒe gliwo, eye wotɔ dzo eƒe agbowo. Esi mese nya siawo la, mebɔbɔ nɔ anyi hefa avi, eye mexa nu, ŋkeke geɖe, metsi nu da, eye medo gbe ɖa le dziƒo Mawu la ŋku me gblɔ bena: Ao, Yehowa, dziƒo Mawu, wò Mawu gã, si ŋu ŋɔdzi le, amesi lea nubabla kple amenuveve me de asi na amesiwo lɔ̃nɛ, eye woléa eƒe seawo me ɖe asi la, ke wò to, eye naʋu wò ŋkuwo, ne nase wò dɔla ƒe gbe, si, mele dodom ɖa egbe le ŋkuwò me zã kple keli ɖe wò dɔla Israel-viwo ta, eye meʋu Israel-viwo ƒe nuvɔ̃, siwo miewɔ de ŋuwò la me; mía kple fofonye ƒe aƒe hã míewɔ nuvɔ̃. Míewɔ nu gbegblẽ de ŋuwò, eye míewɔ se, ɖoɖo kple kɔnu, siwo nede asi na wò dɔla Mose la dzi o. Ɖo ŋu nya, si nègblɔ na wò dɔla Mose bena: Ne míewɔ nu tovo la, ekema maka mi ahlẽ ɖe dukɔwo dome; ke ne mietrɔ de ŋunye, eye mielé nye sewo me ɖe esi hewɔ wo dzi la, nenyo be, miaƒe amesiwo woɖe aboyoe la, de wòle keke dziƒo ƒe mlɔenu ke hã la, maƒo mia nu ƒu tso afima akplɔ ava teƒe, si metia be, nye ŋkɔ nana afima. Wò ŋutɔ wò dɔlawo wonye kple wò dukɔ, si nède kple wò ŋusẽ ga kpakple wò alɔ sesẽ. Oo Aƒetɔ, ke wò to de wò dɔla ƒe gbedodoɖa kple wò dɔla, siwo wò ŋkɔ vɔvɔ dzrona la ƒe gbedodoɖa ŋu, na wòadze edzi na wò dɔla egbea dzro, eye nana ŋutsu sia nave enu! Fia ƒe ahakula menye.\nHiãtɔwo aɖu nu aɖi ƒo; amesiwo biaa Yehowa ta sena la, nekafui! Agbe neɖo miaƒe dzi ŋu tegbee!\nWò asi nenɔ wò nuɖusi ƒe ame kple amegbetɔvi, si dzi nèkpɔ wòtsi la ŋu,\nYehowa, esi mese nya le ŋuwò la, vɔvɔ̃ ɖom! Yehowa, gbɔ agbe wò dɔwɔwɔ le ƒewo ƒe domedomee, ɖee fia Ie ƒewo ƒe domedomee; ɖo ŋku nublanuikpɔkpɔ dzi le dɔmedzoedodo me!\n2 Kronika 7:14\neye nye dukɔ, si ŋu woyɔ nye ŋkɔ ɖo la, bɔbɔ eɖokui, wodo gbe ɖa, eye wodi nye ŋku me, eye woɖe asi le woƒe mɔ vɔ̃wo ŋu la, ekema masee le dziƒo, eye matsɔ woƒe nuvɔ̃wo ake wo, eye mayɔ dɔ woƒe anyigba la.\nMite ɖe Mawu ŋu, eye wòate ɖe mia ŋu. Miklɔ miaƒe asiwo, mi nuvɔ̃wɔlawo, eye miwɔ miaƒe dziwo kɔkɔe, mi dzimevesusulawo!\n Eye wògblɔ nam bena: Ƒu siawo nye Israel ƒe aƒe blibo la! Kpɔ ɖa, wole gbɔgblɔm be: „Tsi no le míaƒe ƒuwo me, miaƒe mɔkpɔkpɔ nu yi, eye miebu!“ Eyata gblɔ nya ɖi nagblɔ na wo bena: Ale Aƒetɔ Yehowa gblɔ esi: Nye dukɔ, kpɔ ɖa, mele miaƒe yɔdowo ʋu ge, mana miado atso miaƒe yɔdowo me, eye makplɔ mi ayi miaƒe anyigba dzi. Nye dukɔ, miadze sii be, nyee nye Yehowa, ne meʋu miaƒe yɔdowo, eye mena mieɖo tso miaƒe yɔdowo me. Made nye gbɔgbɔ mia me, ne miagbɔ agbe, eye makplɔ mi aɖo miaƒe anyigba dzi, ne miadze sii be, nyee nye Yehowa. Yehowa be: Nyee gblɔe, eye mawɔe hã. Eye Yehowa ƒe gbe va nam bena:\n „Eye ava me le ŋkeke mlɔeawo me, Mawue gblɔe, bena matrɔ nye Gbɔgbɔ la akɔ ɖe ŋutilã katã dzi, eye miaƒe ŋutsuviwo kple miaƒe nyɔnuviwo agblɔ nya ɖi, eye miaƒe ɖekakpuiwo akpɔ ŋutegawo, eye miaƒe amegã ɖeɖiwo aku drɔ̃ewo. Eye le ŋkeke mawo me la matrɔ nye Gbɔgbɔ la akɔ ɖe nye dɔlaŋutsuwo kple nye dɔlanyɔnuwo hã dzi, eye woagblɔ nya ɖi.\nEyaŋuti la wogblɔ be: Nyɔ, wò amesi le alɔ̃ dɔm la, ne natsi tre tso ame kukuwo dome, eye Kristo ahlẽ ɖe dziwò!\n Eyata mitrɔ le miaƒe dzi me, eye migbugbɔ, be woatutu miaƒe nuvɔ̃wo, bena ne gbɔɖemeɣi nava tso Aƒetɔ la ƒe ŋku me, eye wòadɔ Kristo Yesu, si woɖo ɖi na mi la ɖa. Amesi wòle na dziƒo be, wòaxɔ tsã vaseɖe nuwo katã ƒe ɖɔɖɔɖoɣi la dzi, esiwo ŋuti Mawu ƒo nu le, to eƒe nyagblɔɖila kɔkɔewo katã ƒe nu me tso xexeme ƒe gɔmedzedzea me la.\n Ne ame vɔ̃ɖi trɔ tso eƒe nuvɔ̃, siwo katã wòwɔna la me, eye wòlé nye ɖoɖowo katã me ɖe asi hewoa nu dzodzoe kple nusi le eteƒe la, ana agbe, maku o. Womagaɖo ŋu eƒe dzi, siwo katã wòda la o, ke boŋ ana agbe le eƒe nu dzodzoe, siwo wòwɔna la ta. Aƒetɔ Yehowa be: Ɖe ame vɔ̃ɖi ƒe ku vivia nunyea? negbe ne etrɔ tso eƒe mɔwo dzi, be wòanɔ agbe la koe! Eye ne ame dzɔdzɔe ɖe asi le eƒe dzɔdzɔenyenye ŋu hewɔa nu gbegblẽ, eye wòwɔa ŋunyɔnu, siwo katã ame vɔ̃ɖi wɔna la, ɖe wòanɔ agbea? Womagaɖo ŋu nu dzɔdzɔe, siwo katã wòwɔ la o, le eƒe go, si wòdze, kple eƒe nuvɔ̃, siwo wòwɔ la ta; woawo ta wòaku ɖo. Ke miele gbɔgblɔm be: „Aƒetɔ la ƒe nuwɔna mele eteƒe o.“ Israel ƒe aƒe, misee: Nye nuwɔnae mele eteƒe oa? Ɖe menye miawo boŋ ƒe nuwɔnae mele eteƒe oa? Ne ame dzɔdzɔe ɖe asi le eƒe dzɔdzɔenyenye ŋu, eye wòwɔa nu gbegblẽ la, aku ɖe esia ta; eƒe nu gbegblẽ, si wòwɔna la tae wòaku ɖo. Eye ne ame vɔ̃ɖi ɖe asi le eƒe nu vɔ̃ɖi, si wòwɔ ŋu hewɔa nu dzɔdzɔe kple nusi le eteƒe la, axɔ eƒe luʋɔ ɖe agbe. Eye ne edze sii, eye wòɖe asi le eƒe dzi, siwo katã wòda ŋu la, anɔ agbe, maku o. Israel ƒe aƒe la le gbɔgblɔm be: „Aƒetɔ la ƒe nuwɔna mele eteƒe o.“ Israel ƒe aƒe, nye nuwɔnae mele eteƒe oa? De menye miawo boŋ ƒe nuwɔnae mele eteƒe oa? Eyata ale Aƒetɔ Yehowa gblɔ esi: Israel ƒe aƒe, madrɔ̃ ʋɔnu mia dome amesiame ɖe eƒe zɔzɔme nu. Miɖe asi le miaƒe dzidadawo katã ŋu, miɖe asi le wo ŋu, ne vodadawo maganye mɔ̃ na mi o! Miɖe miaƒe dzi, siwo katã mieda ɖe ŋunye la ɖa, eye miwɔ dzi yeye kple gbɔgbɔ yeye na mia ɖokui. Israel ƒe aƒe, nukaŋuti miehe, yewoaku? Aƒetɔ Yehowa be: Elabena ame ƒe ku mevivia nunye o. Eyata mitrɔ ta me, ne mianɔ agbe! Ke wò la to konyifaha ɖe Israel ƒe amegã ŋu\n Yehowa be: Mɔkpɔkpɔ le wò ŋkeke, siwo gbɔna la ŋu, eye ɖeviawo agatrɔ va woƒe anyigba dzi, Mese Efrayim le nu xam xoxo be: „Ehe to nam, eye mena nèhe to nam abe nyivi, si womemlã o la ene; gakplɔm gbɔe, ekema matrɔ la me; elabena wòe nye Yehowa, nye Mawu. Elabena esi metrɔ ta me la, evem, eye esi medze si nu la, meƒo aklito; ŋu kpem, eye nye mo tsi dã, elabena nye ɖevime ŋukpe le ŋunye.“ Efrayim la, vi vevi kple vi malɔ̃nugbɔa wònye nama? Elabena ne menya ƒo nu le eŋu ko la, nye ŋku nɔa eyama dzi ɖaa; eyata nye dɔme le tɔtrɔm ɖe eŋu, makpɔ nublanui nɛ kokoko, Yehowa ye gblɔe.\n Le Abimelex megbe la Isaxartɔ Tola, si nye Pua, Dodo vi ƒe vi ɖo, be yeaxɔ na Israel, eye wònɔ Samir le Efrayim-to la dzi. Eye esi wòdrɔ̃ ʋɔnu na Israel ƒe blave vɔ etɔ̃ sɔŋ megbe la, eku, eye woɖii ɖe Samir. Eya megbe Gilead-tɔ Yair do, eye wòdrɔ̃ ʋɔnu na Israel ƒe blave vɔ eve sɔŋ. Ŋutsuvi blaetɔ̃ nɔ esi, siwo do tedzivi blaetɔ̃, eye du blaetɔ̃ nɔ wo si, esiwo woyɔna be Yair-kɔƒewo vaseɖe egbe, wole Gilead-nyigba dzi. Eye Yair ku woɖii ɖe Kamon. Eye Israel-viwo yi dzi wɔ nusi medze Yehowa ŋu o, eye wosubɔ Baalwo kple Astarot, Aramtɔwo ƒe mawuwo, Zidontɔwo ƒe mawuwo, Moabtɔwo ƒe mawuwo, Amon-viwo ƒe mawuwo kple Filistitɔwo ƒe mawuwo, ke wogblẽ Yehowa ɖi, eye womesubɔe o. Eyata Yehowa do dɔmedzoe ɖe Israel ŋu, eye wotsɔ wo dzra na Filistitɔwo kple Amon-viwo. Eye wote Israel-vi, siwo katã nɔ Yordan ƒe go keme dzi le Amoritɔ, siwo nɔ Gilead ƒe anyigba dzi la, ɖe anyi, eye wosẽ ŋuta le wo ŋu tso ƒe ma dzi ƒe wuienyi sɔŋ. Eye Amon-viwo tso Yordan, be woawɔ ana kple Yuda kple Benyamin kpakple Efrayim-viwo, eye Israel ɖo xaxa me. Eyata Israel-viwo ɖo ɣli yɔ Yehowa bena: Miewɔ nuvɔ̃ ɖe ŋuwò, elabena miegblẽ miaƒe Mawu ɖi hesubɔ Baalwo. Tete Yehowa gblɔ na Israel-viwo bena. Esi Egiptetɔwo, Amoritɔwo, Amon-viwo kple Filistitɔwo, Zidontɔwo, Amalekitɔwo kple Maontɔwo ɖe fu na mi, eye miedo ɣli yɔm la, nyemexɔ na mi oa? Ke miawo mìegblẽm ɖi hesubɔ mawu bubuwo, eyata nyemegale mia ɖe ge azɔ akpɔ o. Miyi ɖado ɣli yɔ mawu, siwo mieha, ne woaxɔ na mi le miaƒe xaxaɣiwo me! Ke Israel-viwo gblɔ na Yehowa bena: Miewɔ nuvɔ̃, eyata wɔ mí, alesi dze ŋuwò; ke ɖe mí fifia ko! Tete woɖe mawu bubuawo ɖa le wo ɖokui dome hesubɔ Yehowa; eyata Israel ƒe fukpekpe la mena wòɖe dzi ɖi o. Eye Amon-viwo kpe ta heva ƒu asaɖa anyi ɖe Gilead, eye Israel-viwo hã kpe ta va ƒu asaɖa anyi ɖe Mizpa. Tete Gileadtɔwo ƒe amegãwo gblɔ na wo bena: Amesi ayi aɖakpe aʋa kple Amon-viwo gbã la, eya anye natɔ ɖe Gileadtɔwo nu!\nEyata megbe nye nyawo, eye wovem le ke kple afi me.\n Agble zu gbegbe, eye anyigba le nu xam, elabena bli gblẽ, aha yeye no ƒiaƒiaƒia, eye ami ƒu kplakplakpla. Ŋukpe lé agbledelawo, eye weingbledelawo le nu xam le lu kple ƒo ta, elabena nuŋeŋe nu tso le agble me. Weinka ku, eye gboti yrɔ, yevuboɖatiwo ƒu, keke detiwo kple atɔtɔŋutitiwo kpakple agblemetiwo katã ke hã; dzidzɔkpɔkpɔ nu tso, le amegbetɔviwo dome. Mi nunɔlawo, mibla ali dzi, ne miafa konyi! Mi vɔsamlekpui la subɔlawo, mifa avi! Miva miatsi akpanya me adɔ, mi, nye Mawu subɔlawo; elabena nuɖuvɔsa kple nunovɔsa nu tso le mia Mawu ƒe me. Miɖo nutsitsidɔ kɔkɔe, eye miɖe gbe ƒã takpegbe! Miƒo ame tsitsiwo kple anyigbadzitɔwo katã nu ƒu ɖe Yehowa, mia Mawu la ƒe me, eye mido ɣli na Yehowa! Aleke, ŋkeke la! Elabena Yehowa ƒe ŋkeke la tu aƒe, eye gbegblẽ wònye tso ŋusẽkatãtɔ la gbɔ gbɔna. Ɖe wometsi nuɖuɖu nu le mía ŋku me, eye dzidzɔ kple aseyetsotso nu le mía Mawu ƒe me oa? Blikuwo lé akpɔ̃ ɖe to me, avawo ɖi ƒuƒlu, eye nuɖzraɖoƒewo mũ; elabena bliwo tsi tonu. Lãwo le xɔxlɔ̃m, eye nyihawo le tsa glãla tsam, elabena gbeɖuƒea ɖeke meli na wo o; nu ti kɔ na alẽhawo hã. Yehowa, wò yɔm mele; elabena dzo bi lãnyiƒewo ƒe gbewo, eye dzoƒaɖe fia agblemetiwo katã. Gbemelãwo hã le xɔxlɔ̃m na wò, elabena toʋuwo mie, eye dzo bi lãnyiƒewo ƒe gbewo.\n Amea ɖe menya nu o Mawu atrɔ ta me, avee, eye eƒe dɔmedzoe heliheli la nu afa, be miatsrɔ̃ o hĩ! Eye esi Mawu kpɔ, alesi wowɔ, be woɖe asi le woƒe mɔ vɔwo ŋu la, vɔ̃, si Mawu gblɔ be, yeawɔ wo la vee, eye mewɔe o.\nMele egblɔm na mi bena: Nenema ke wòanye dzidzɔ le dziƒo le nuvɔ̃wɔla ɖeka, si trɔ le dzi me la ŋuti wu ame dzɔdzɔe blaasieke vɔ asieke, siwo mehiã dzimetɔtrɔ o la.\nAzãgbe la ɖo dzi, eye mawufiaɖuƒe la ɖo vo. Mitrɔ le miaƒe dzi me, eye mixa nyanyuie la dzi se!\nEye wona wòde mawutsi ta na wo ɖe Yordan-tɔsisi la me, le esime woʋu woƒe nuvɔ̃wo me nɛ.\n Tete la wòde asi nyahehe me ɖe du, siwo me wòwɔ eƒe ŋusẽdɔ geɖewo wu le la ŋuti, elabena wometrɔ le woƒe dzi me o. Vɔ̃ ana wò, Korazin! Vɔ̃ ana wò, Betsaida! Elabena ŋusẽdɔwɔwɔ, siwo wowɔ le mewo la, ɖe wowɔ wo le Tiro kple Zidon la, ne wòtrɔ le woƒe dzi me le blema le akpanya kple afi me. Eye megale egblɔm na mi bena: Mele sesẽ ge na Tiro kple Zidon le ʋɔnudrɔ̃gbeŋkeke la dzi abe miawo ene o. Eye wò, Kapernaum, alo menye ɖe wokɔ wo ɖe dzi yi ɖatɔ dziŋgɔli me oa? Woate wò ɖe to vaseɖe tsiẽƒe ke; elabena ŋusẽdɔwɔwɔ, siwo wowɔ le mewò la, ɖe wowɔ wo le Sodom la, ne etsi anyi vaseɖe egbegbe. Gake megale egblɔm na mi bena: Mele sesẽ ge na Sodom-nyigba le ʋɔnudrɔ̃gbeŋkeke la dzi abe wò ene o.\neye bene miaƒe dzi me ŋkuwo dzi nakɔ, bene miadze si nusi nye eƒe ameyɔyɔ la ƒe mɔkpɔkpɔ, kple nusi nye domenyinyi ƒe ŋutikɔkɔe ƒe kesinɔnu la le ame kɔkɔewo me,\nAgbɔ agbe mí le ŋkeke eve megbe, eye le ŋkeke etɔ̃agbe la afɔ mí ɖe tsitrenu, ne míanɔ agbe le eŋku me.\nAle Yehowa gblɔ esi: Mase wò gbe le amenuveɣi, eye maxɔ na wò te xɔnamegbe, makpɔ tawo, eye matsɔ wò aɖo nubabla na dukɔ la, ne naɖo anyigba la te, eye namã domenyinu, si zu gbegbe la;\nYeremiaƒe Konyifahawo 5:20-21\n Nukaŋuti nèŋlɔ mí be ɖikaa, eye negblẽ mí ɖi eteƒe didi ale? Yehowa, trɔ mí ɖe ŋuwò, ne míatrɔ; wɔ míaƒe ŋkekewo yeye abe tsa ene.\n Miɖo ŋku nya ɖɔla Mose ƒe se; si mede asi nɛ le Xoreb dzi, be wòanye ɖoɖowo kple kɔnuwo na Israel bliboa la dzi. Kpɔ ɖa, madɔ nyagblɔɖila Eliya ado ɖe mi; hafi ne Yehowa ƒe ŋkeke ga dziŋɔ la nava ɖo;\n Dzo fiã wo, wolã wo, eye wò ŋku me ŋɔdzidodo na wotsrɔ̃. Wò asi nenɔ wò nuɖusi ƒe ame kple amegbetɔvi, si dzi nèkpɔ wòtsi la ŋu, ekema míate ɖa le ŋuwò o! Gbɔ agbe mí, eye míayɔ wò ŋkɔ!


Susuhehe Yi Ŋɔŋlɔawo Dzi Nyuie | Nuxexlẽ Kple Nufiafia\nSusuhehe Yi Ŋɔŋlɔawo Dzi Nyuie\nNU SI NÀWƆ: Dzra wò nyaselawo ƒe susu ɖo ale be woanɔ mɔ kpɔm na ŋɔŋlɔ si xlẽ ge nàla.\nDe ŋugble le nu si tae nèle ŋɔŋlɔa xlẽ ge ɖo la ŋu. He susu yi ŋɔŋlɔ ɖe sia ɖe si nàxlẽ la dzi le mɔ aɖe nu be wò nyaselawo ƒe susu nanɔ nya vevi si dzi nèdi be yeate gbe ɖo le ŋɔŋlɔa me la ŋu.\nBu nya siwo ƒo xlã ŋɔŋlɔa ŋu. Ne èle amewo ƒe susu hem yi ŋɔŋlɔ aɖe dzi eye nèdi be yeayɔ ame si gblɔ nyaa alo ame si ŋlɔ Biblia gbalẽ si me nyaa dze le ƒe ŋkɔ la, kpɔ egbɔ be nya si nàgblɔ la le eteƒe.\nTsɔ Biblia ɖo kpe edzi. Ne èle nu ƒom na ame siwo xɔ Mawu dzi se la, te gbe ɖe edzi be Mawu ƒe Nyae Biblia nye. Àto esia me aɖee afia be Biblia nye nunya vavãtɔ tsoƒe.\nNa woanɔ mɔ kpɔm na ŋɔŋlɔ si xlẽ ge nàla. Bia nya aɖe si ŋu ŋɔŋlɔa aɖo, he susu yi kuxi aɖe si gbɔ woate ŋu azã ŋɔŋlɔa atsɔ akpɔ la dzi, alo nàhe susu yi gɔmeɖose aɖe si ƒe kpɔɖeŋu adze le Ŋɔŋlɔawo me ŋutinyaa me la dzi.\nDe ŋugble le nu si wò nyaselawo nya tso nyatia kple mawunyakpukpuia ŋu xoxo la ŋu. He susu yi ŋɔŋlɔ si wonya nyuie la dzi wòanya se eye nàkpe ɖe wò nyaselawo ŋu woabu eŋu le mɔ yeye nu.\nAleke nàte ŋu akpe ɖe wò nyaselawo ŋu be mawunyakpukpui siwo nàxlẽ tso Biblia me la naɖe vi na wo geɖe wu?\nƉoe Ɖe Amewo Ɖoe Ɖe Amewo Susuhehe Yi Ŋɔŋlɔawo Dzi Nyuie\nNuxexlẽ Kple Nufiafia—Susuhehe Yi Ŋɔŋlɔawo Dzi Nyuie


2 Mose 5 | Biblia Le Internet Dzi | Xexe Yeye Gɔmeɖeɖe\n2 Mose 5:1-23\nMose kple Aron le Farao ŋkume (1-5)\nWogate Israel-viwo ɖe anyi wu tsã (6-18)\nIsrael-viwo bu fɔ Mose kple Aron (19-23)\n5 Emegbe Mose kple Aron yi Farao gbɔ ɖagblɔ nɛ be: “Ale Yehowa, Israel ƒe Mawu la, gblɔe nye esi: ‘Ðe asi le nye dukɔ la ŋu ne woayi aɖaɖu ŋkekenyui nam le gbedzi.’” 2 Ke Farao gblɔ be: “Ame kae nye Yehowa,+ ne maɖo to eƒe gbe ahaɖe asi le Israel ŋu wòayi?+ Nyemenya Yehowa la o, eye nyemaɖe asi le Israel ŋu hã o.”+ 3 Ke wogblɔ be: “Hebritɔwo ƒe Mawu la ƒo nu kpli mí. Míeɖe kuku, míedi be míazɔ mɔ ŋkeke etɔ̃ ayi gbedzi aɖasa vɔ na Yehowa mía Mawu la;+ ne menye nenema o la, atsɔ dɔvɔ̃ awu mí alo míatsi yi nu.” 4 Egipte-fia ɖo eŋu na wo be: “Mose kple Aron, nu ka tae miedi be miana dukɔ la nadzo le woƒe dɔwo gbɔ? Miyi miaƒe dɔwo dzi!”+ 5 Eye Farao gagblɔ be: “Mikpɔ ale si gbegbe dukɔ la sɔ gbɔe ɖa, hafi miebe yewoana woadzudzɔ woƒe dɔwo wɔwɔa!” 6 Gbe ma gbe ke Farao de se na dɔdzikpɔlawo kple woƒe dɔnunɔlawo be: 7 “Migadi gbe ƒuƒu na dukɔ la azɔ be woatsɔ amè anyikpewo o.+ Mina woawo ŋutɔwo nayi aɖadi gbe ƒuƒuawo. 8 Gake mina woamè anyikpe agbɔsɔsɔme si woɖo na wo, si womèna tsã la. Migaɖe ɖeke le edzi na wo o, elabena wole kuvia wɔm. Esia tae wole ɣli dom le gbɔgblɔm be: ‘Míedi be míadzo, míedi be míayi aɖasa vɔ na mía Mawu!’ 9 Mina woawɔ dɔ sesĩe wu tsã, eye woanɔ dɔwɔwɔ dzi, ne womagaɖo to alakpanyawo o.” 10 Eya ta dɔdzikpɔlawo+ kple woƒe dɔnunɔlawo yi ɖagblɔ na dukɔ la be: “Ale Farao gblɔe nye esi: ‘Nyemegale gbe ƒuƒu na ge mi azɔ o. 11 Miawo ŋutɔwo miyi ɖadi gbe ƒuƒu le afi sia afi si miakpɔe le, ke womaɖe miaƒe dɔwo dzi akpɔtɔ na mi o.’” 12 Ale dukɔ la kaka ɖe Egipte-nyigba blibo la katã dzi, be woaƒo ahɔ̃litiwo nu ƒu wòanye gbe ƒuƒu na wo. 13 Eye dɔdzikpɔlawo ƒlɔ dzo ɖe wo te be: “Ele be mia dometɔ ɖe sia ɖe nawu eƒe dɔ nu gbe sia gbe, abe ale si ko wònɔ tsã esime wonaa gbe ƒuƒu mi ene.” 14 Azɔ woƒo+ Israel-viwo ƒe dɔnunɔlawo, ame siwo Farao ƒe dɔdzikpɔlawo ɖo wo nu la hebia wo be: “Nu ka tae miemè anyikpe agbɔsɔsɔme si woɖo na mi la wu enu etsɔ kple egbe siaa, abe ale si miewɔna tsã ene o?” 15 Eya ta Israel-viwo ƒe dɔnunɔlawo yi ɖafa konyi na Farao be: “Nu ka tae nèle nu wɔm ɖe wò subɔviwo ŋu alea? 16 Wometsɔ gbe ƒuƒu aɖeke na wò subɔviwo o, gake wole gbɔgblɔm na mí be: ‘Mimè anyikpe!’ Woƒo wò subɔviwo, evɔ wònye wò ŋutɔ wò amewo gbɔe vodada la tso hafi.” 17 Ke eɖo eŋu be: “Kuviatɔwo, kuviatɔwo mienye!+ Esia tae miele gbɔgblɔm be: ‘Míedi be míayi aɖasa vɔ na Yehowa.’+ 18 Miheyi ɖawɔ dɔa! Womana gbe ƒuƒu mi o, gake miamè anyikpe agbɔsɔsɔme si woɖo na mi la pɛpɛpɛ.” 19 Esi wòde se be, “Migaɖe anyikpe si miemèna gbe sia gbe la dzi vie gɔ̃ hã o” la, Israel-viwo ƒe dɔnunɔlawo kpɔe be yewoɖo xaxa gã aɖe me. 20 Esi wodzo le Farao gbɔ la, wodo go Mose kple Aron, ame siwo tɔ ɖe afi ma nɔ wo lalam. 21 Enumake wogblɔ na wo be: “Yehowa nekpɔ mi ne wòadrɔ̃e, elabena miena míezu ame nyɔŋuwo* na Farao kple eƒe subɔviwo, eye miede yi wo si be woawu mí.”+ 22 Eye Mose trɔ ɖe Yehowa ŋu gblɔ be: “Yehowa, nu ka tae nèhe fukpekpe va dukɔ sia dzi? Nu ka tae nèdɔm? 23 Elabena tso esime meyi Farao ŋkume be maƒo nu le wò ŋkɔ me la,+ ɖeko wògale ŋuta sẽm le dukɔ sia ŋu wu,+ eye mèɖe wò dukɔ la kpɔ o.”+\n^ Egɔmeɖeɖe tẽe, “míele ʋeʋẽm.”


“Amesi ke di bena, yeazu amegã le mia dome la, nanye miaƒe subɔla.”—MATEO 20:26.\n1. Aleke xexeame bua gãnyenyee?\nWOLI Farao Amenhotep III ƒe kpememe aɖe si kɔkɔ meta 18 la, ɖe afisi gogo blema Egipte-dugã Thebes (si nye Karnak egbea), si le adzɔge tso Cairo dugã la gbɔ le anyiehe anɔ kilometa 500. Amegbetɔ kpɔnɛ be yele sue ŋutɔ ne etsɔ eɖokui sɔ kple kpememe gã nyadri ma. Ŋkuɖodzikpe sia, si ɖikeke mele eme o be wowɔ kple susu be woatsɔ ade bubu gã dziɖula ma ŋu la, nye dzesi na alesi xexeame bua gãnyenyee—si ana ame nadze ame ŋkuta ŋusẽtɔ gã aɖee ale gbegbe be wòana ame bubuwo nakpɔ wo ɖokui be yewomele ɖeke me o.\n2. Kpɔɖeŋu kae Yesu ɖo ɖi na eyomedzelawo, eye nya kawoe wòhia be míabia mía ɖokuiwo?\n2 Tsɔ gãnyenye ŋuti nukpɔsusu sia sɔ kple nusi Yesu Kristo fia le gãnyenye ŋu kpɔ. Togbɔ be Yesue nye eyomedzelawo ƒe “Aƒetɔ kple nufiala” hã la, efia wo be gãnyenye vana toa ame bubuwo subɔsubɔ me. Le Yesu ƒe anyigbadzigbenɔnɔ ƒe ŋkeke mamlɛa dzi la, eklɔ afɔ na eƒe nusrɔ̃lawo tsɔ wɔ nusi fiam wònɔ ƒe kpɔɖeŋu be woase egɔme. Ðokuibɔbɔ ɖeɖe fia ka gbegbee nye si! (Yohanes 13:4, 5, 14) Be nàsubɔ alo be woasubɔ wò—kae doa dzidzɔ na wò wu? Ðe Yesu ƒe kpɔɖeŋua nyɔ didi aɖe ɖe mewò be nàbɔbɔ ɖokuiwò abe alesi wòbɔbɔ eɖokuii enea? Ekema nà míadzro alesi Kristo buna gãnyenyee, si to vovo na alesi xexeame bunɛe, la me.\nTsri Alesi Xexeame Buna Gãnyenyee\n3. Biblia me kpɔɖeŋu kawoe ɖe bubu didi na ame ɖokui tso amewo gbɔ madzemadzee me tsonu vɔ̃wo fia?\n3 Biblia me kpɔɖeŋu geɖewo li siwo ɖee fia be xexeame ƒe nukpɔsusu ku ɖe gãnyenye ŋu kplɔa ame dea afɔku me. Bu ŋusẽtɔ Haman, amesi nye fiaŋume xɔŋkɔ le Persiatɔwo ƒe fiasã me le Ester kple Mardoxai ŋɔli la, ŋu kpɔ. Haman ƒe didi vevie be woade bubu ye ŋu he ŋukpe kple ku vɛ nɛ. (Ester 3:5; 6:10-12; 7:9, 10) Ke dadala Nebukadnezar, si wona wòzu tsukunɔ le ɣeyiɣi si me eƒe ŋkɔ nyɔ le eƒe dziɖuɣi, la hã ɖe? Eƒe gãnyenye ŋuti nukpɔsusu totro la dze le eƒe nya siawo me be: “Ðe menye esia nye Babel gã, si metsɔ nye ŋusẽ triakɔ la tsoe, ne wòanye fia nɔƒe kple nye atsyɔ̃ ƒe bubu oa?” (Daniel 4:27) Dadala bubu hãe nye Herodes Agripa I, amesi lɔ̃ xɔ bubu si medzena o la na eɖokui le esi teƒe be wòatsɔe ana Mawu hafi. “Ŋɔwo ɖui, eye eƒe agbe nu tso.” (Dɔwɔwɔwo 12:21-23) Esi amesiawo katã mete ŋu se alesi Yehowa bua gãnyenyee gɔme o ye he ŋukpedodo kple anyidzedze vɛ na wo.\n4. Amekae le megbe na xexeame ƒe dadagbɔgbɔ la?\n4 Naneke megblẽ le didi be míanɔ agbe le mɔ si ahe ŋkɔ nyui kple bubu vɛ na mí nu ŋu o. Gake Abosam nɔa te ɖe didi sia dzi nana dadagbɔgbɔ ɖoa mía me, si nyea eya ŋutɔ ƒe ɖoƒegãdidi ƒe nɔnɔme ɖeɖe fia. (Mateo 4:8, 9) Mègaŋlɔ be gbeɖe o be eyae nye “xexe sia me mawu,” eye edi vevie be yeado yeƒe susuwo ɖe ŋgɔ le anyigba dzi. (Korintotɔwo II, 4:4; Efesotɔwo 2:2; Nyaɖeɖefia 12:9) Esi Kristotɔwo nya amesi le susu mawo dom ɖe ŋgɔ ta la, wotsria xexeame ƒe nukpɔsusu le gãnyenye ŋu.\n5. Ðe dzidzedzekpɔkpɔ, ameŋkutanyenye, kple kesinɔtɔnyenye nye nusiwo hea agbenɔnɔ si me dzidzeme mavɔ le vɛa? Ðe eme.\n5 Susu siwo Abosam le dodom ɖe ŋgɔ dometɔ aɖee nye be ame nabui be ŋkɔxɔxɔ le xexeame, amewo ƒe bubu dede ame ŋu, kple kesinɔtɔ gã zuzu ye hea agbenɔnɔ si me dzidzɔ le vɛ. Nyateƒeea? Ðe dzidzedzekpɔkpɔ, ameŋkutanyenye, kple kesinɔtɔnyenye nye nusiwo ŋu kakaɖedzi adodoe le be woahe agbenɔnɔ si me dzidzeme mavɔ le vɛ godooa? Biblia xlɔ̃ nu mí be míagana nukpɔsusu ma naflu mí o. Nunyala Fia Salomo ŋlɔ bena: “Mekpɔ agbagbadzedzewo katã kple aɖaŋudzedzewo katã ɖe dɔwɔwɔ ŋu be, ŋuʋaʋã wònye ɖe amehavi ŋu. Esia hã tofloko kple dagbadagba ɖe ya me wònye.” (Nyagblɔla 4:4) Ame geɖe siwo wɔ nusianu si woate ŋui be yewoazu kesinɔtɔ xɔŋkɔwo le xexeame alɔ̃ ɖe Biblia me aɖaŋuɖoɖo ma si tso gbɔgbɔ me la ƒe nyateƒenyenye dzi. Esia ƒe kpɔɖeŋu ɖekae nye ŋutsu aɖe si to yamenutomeyimɔ̃ si tsɔ amegbetɔ yi dzinu dzii ƒe aɖaŋu vɛ hexɔ ŋgɔ le ewɔwɔ kple edodokpɔ me. Egblɔ be: “Mewɔ dɔ sesĩe alesi mate ŋui hekpɔ dzidzedze le nusi mete ŋu wɔ la me alesi dze. Ke hã, enye dagbadagba ɖe yame, alo tofloko si mete ŋu he dzidzɔ mavɔ kple susu ƒe akɔdzeanyi aɖeke ve nam o.” * Alesi xexeame buna gãnyenyee, eɖanye le dɔwɔnyawo, kamedefefewo, alo modzakaɖeɖe me o, mehea dzidzeme mavɔ si ŋu kakaɖedzi le vɛ o.\nGãnyenye Vana Toa Subɔsubɔ Lɔlɔ̃tɔe Me\n6. Nukae fia be gãnyenye ƒe nukpɔsusu manyomanyo nɔ Yakobo kple Yohanes si?\n6 Nane dzɔ le Yesu ƒe agbe me si ɖe nusi gãnyenye vavãtɔ lɔ ɖe eme la fia. Yesu kple eƒe nusrɔ̃lawo nɔ mɔ zɔm yina Yerusalem hena ƒe 33 M.Ŋ. ƒe Ŋutitotoŋkekenyuia ɖuɖu. Esi wonɔ mɔa dzi yina la, Yesu nyruiyɔvi eve, siwo nye Yakobo kple Yohanes, ɖe gãnyenye ƒe nukpɔsusu manyomanyo aɖe fia. Woto wo dada dzi bia tso Yesu si be: ‘Wòana bena, yewoabɔbɔ nɔ anyi, ɖe eƒe nuɖusi me kple eƒe mia me le eƒe fiaɖuƒe la me.’ (Mateo 20:21) Yudatɔwo bua anyinɔnɔ ɖe amegã aɖe ƒe ɖusime alo miame be enye bubu gã dede ame ŋu. (Fiawo I, 2:19) Yakobo kple Yohanes tsɔ ɖoƒegãdidi tee kpɔ be yewoƒe asi nasu bubunɔƒe kɔkɔtɔwo kekeake dzi. Wodi be ŋusẽnɔƒe siawo nava zu yewo tɔ. Yesu nya woƒe tameɖoɖoa eye wòzã mɔnukpɔkpɔa tsɔ ɖɔ gãnyenye ŋuti nukpɔsusu manyomanyo si nɔ wo si la ɖoe.\n7. Nukae Yesu gblɔ be woawɔ be Kristotɔwo ƒe gãnyenye vavãtɔ nasu ame sii?\n7 Yesu nya be le xexe sia si me dada bɔ ɖo me la, amesi wobu amegãe yekpɔa ŋusẽ ɖe amewo dzi heɖea gbe na wo, eye kaka wòake nu ko la, wowɔa eƒe didiwo dzi enumake. Gake le Yesu yomedzelawo gome la, subɔsubɔ ɖokuibɔbɔtɔe dzie gãnyenye nɔa te ɖo. Yesu gblɔ be: “Amesi ke di bena, yeazu amegã le mia dome la, nanye miaƒe subɔla; eye amesi ke di bena, yeanye gbãtɔ le mia dome la, nanye miaƒe dɔla.”—Mateo 20:26, 27.\n8. Nukae wòfia be woanye subɔla, eye nya kawoe míate ŋu abia mía ɖokuiwo?\n8 Helagbe me nya si gɔme woɖe be “subɔla” le Biblia me la fia amesi kua kutri madzudzɔmadzudzɔe le kpekpe ɖe ame bubuwo ŋu me. Yesu nɔ nu vevi aɖe fiam eƒe nusrɔ̃lawo be: Gbeɖeɖe na amewo be woawɔ nu mewɔa ame gãe o; ke boŋ ame bubuwo subɔsubɔ le lɔlɔ̃ me ye wɔa ame gãe. Bia ɖokuiwò se be: ‘Ne nyee nye Yakobo alo Yohanes la, anye ne aleke mawɔ nui? Ðe mase egɔme le nyateƒe me be gãnyenye vavãtɔ vana toa ame bubuwo subɔsubɔ si wotu ɖe lɔlɔ̃ dzi mea?’—Korintotɔwo I, 13:3.\n9. Kpɔɖeŋu kae Yesu ɖo ɖi le nuwɔwɔ kple amewo me?\n9 Yesu fia eƒe nusrɔ̃lawo be menye xexeame ƒe dzidzenu le gãnyenye ŋue woatsɔ adzidze gãnyenye si ƒe kpɔɖeŋu Kristo ɖo ɖi la o. Kristo meɖu aƒetɔ ɖe amesiwo wòsubɔ la dzi kpɔ loo alo na wose le wo ɖokui me be womele ɖeke me o. Ameƒomevi ɖesiaɖe—ŋutsuwo, nyɔnuwo, kple ɖeviwo, kesinɔtɔwo, ame dahewo, kple amegãwo, kpakple nuvɔ̃wɔla xɔŋkɔwo siaa—ɖea dzi ɖi faa le egbɔ. (Marko 10:13-16; Luka 7:37-50) Zi geɖe la, amewo megbɔa dzi ɖi na gbɔdzɔgbɔdzɔtɔwo o. Yesu ya mewɔna nenema o. Togbɔ be eƒe nusrɔ̃lawo wɔa nusi me susu mele o eye wohea dzre ɣeaɖewoɣi hã la, efiaa nu wo le dzigbɔɖi me, tsɔ ɖenɛ fiaa wo be yebɔbɔa ye ɖokui eye yeƒe dɔme fa nyateƒe.— Zaxarya 9:9; Mateo 11:29; Luka 22:24-27.\n10. Aleke Yesu ƒe agbenɔnɔ bliboa katã ɖe kpekpe ɖe ame bubuwo ŋu ɖokuitɔmadimadii fiae?\n10 Ðokuitɔmadimadi ƒe kpɔɖeŋu si Mawu ƒe Vi deŋgɔ sia ɖo ɖi la ɖe nusi tututu gãnyenye nye la fia. Yesu meva anyigbaa dzi be woasubɔ ye o, ke boŋ be yeasubɔ amewo, eye wòda ‘dɔléle ƒomeviwo katã’ hena gbɔdzɔe amesiwo gbɔgbɔ vɔ̃wo nɔ fu ɖem na la. Togbɔ be ɖeɖi te eŋu eye wòhiã be wòagbɔ ɖe eme hã la, etsɔa ame bubuwo ƒe nuhiãhiãwo gbɔ kpɔkpɔ ɖoa ŋgɔ na etɔ, eye wòtsɔa eɖokui ɖoa anyi hefaa akɔ na wo. (Marko 1:32-34; 6:30-34; Yohanes 11:11, 17, 33) Lɔlɔ̃ si le esi ʋãe wòkpe ɖe amewo ŋu le gbɔgbɔ me, hezɔ mɔ kilometa alafa geɖewo to mɔ siwo dzi ʋuʋudedi le dzi ɖaɖe gbeƒã Fiaɖuƒeŋutinya nyuia. (Marko 1:38, 39) Ðikeke mele eme o be, Yesu bu ame bubuwo subɔsubɔ nu vevii.\nSrɔ̃ Kristo ƒe Ðokuibɔbɔ\n11. Nɔnɔme kawoe wodi tso nɔviŋutsu siwo woɖo be woasubɔ abe dzikpɔlawo ene le hamea me la si?\n11 Le ƒe 1800-wo ƒe nuwuwu la, wote gbe ɖe nɔnɔme nyuitɔ si wòle be Kristotɔ dzikpɔlawo natu ɖo dzi esime wonɔ ŋutsuwo tiam be woanye Habɔbɔa teƒenɔla mɔzɔla siwo akpɔ Mawu ƒe amewo ƒe nuhiãhiãwo gbɔ. Le Zion’s Watch Tower, September 1, 1894, ƒe Eŋlisigbe me tataa ƒe nya nu la, amesiwo dim wonɔ enye ŋutsu siwo “fa tu—siwo mado wo ɖokui ɖe dzi o . . . , woanye ɖokuibɔbɔla siwo makafu wo ɖokui o, ke boŋ woakafu Kristo—amesiwo mado woa ŋutɔwo ƒe sidzedze ɖe ŋgɔ o, ke boŋ woatsɔ ŋusẽ agblɔ eƒe Nya la egɔme nanya se bɔbɔe.” Eme kɔ ƒã be, mele be Kristotɔ vavãwo nadi ɖoƒe kple susu be woaɖi kɔ na woa ŋutɔwo ƒe nudzodzro alo be yewoaxɔ ŋkɔ, akpɔ ŋusẽ, ahaɖu ame bubuwo dzi o. Dzikpɔla si bɔbɔa eɖokui ɖoa ŋku edzi be yeƒe agbanɔamedziwo nye “dɔwɔwɔ nyui,” ke menye ɖoƒe kɔkɔ didi be wòaxɔ kafukafu na eɖokui o. (Timoteo I, 3:1, 2) Ele be hamemegãwo kple subɔsubɔdɔwɔlawo katã nawɔ wotɔ si nu be woasubɔ ame bubuwo ɖokuibɔbɔtɔe eye woaxɔ ŋgɔ le subɔsubɔ kɔkɔe me, atsɔ aɖo kpɔɖeŋu nyui na ame bubuwo be woasrɔ̃.—Korintotɔwo I, 9:19; Galatiatɔwo 5:13; Timoteo II, 4:5.\n12. Nya kawoe wòle be amesiwo le subɔsubɔ mɔnukpɔkpɔwo minyam le hamea me nabia wo ɖokui?\n12 Ahiã be nɔviŋutsu ɖesiaɖe si le subɔsubɔ mɔnukpɔkpɔwo minyam nabia eɖokui se be: ‘Ðe medina mɔnukpɔkpɔ siwo ana masubɔ ame bubuwoa, alo ɖe medina be amewo nasubɔm? Ðe melɔ̃na be mawɔ kpekpeɖeŋudɔ si madze ame bubuwo nakpɔ enumake oa?’ Le kpɔɖeŋu me nɔviŋutsu ɖekakpui aɖe alɔ̃ faa be yeaƒo nuƒowo le Kristo-hamea me gake malɔ̃ be yeana kpekpeɖeŋu ame tsitsiwo o. Akpɔ dzidzɔ ɖe hadede kple nɔviŋutsu siwo le agbanɔamedzinɔƒewo ŋu gake madi be yeakpɔ gome le gbeƒãɖeɖedɔa me o. Anyo be nɔviŋutsu ɖekakpui sia nabia eɖokui be: ‘Mawu subɔsubɔ ƒe akpa si nana wodea dzesi ame henaa wokafua ame koŋ ŋue nye ŋku lea? Ðe mele nu wɔm be maɖe dzesi le amewo domea?’ Le nyateƒe me la, kafukafu didi na ame ɖokui menye Kristo ƒe kpɔɖeŋu sɔsrɔ̃ o.—Yohanes 5:41.\n13. (a) Aleke dzikpɔla ƒe ɖokuibɔbɔ kpɔɖeŋu ate ŋu akpɔ ŋusẽ ɖe ame bubuwo dzii? (b) Nukatae woate ŋu agblɔ be ɖokuibɔbɔ, alo tufafa, menye nɔnɔme si ne Kristotɔ aɖe lɔ̃ hafi wòatu ɖo o?\n13 Ne míeku kutri le Kristo ƒe ɖokuibɔbɔ sɔsrɔ̃ me la, aʋã mí be míasubɔ ame bubuwo. Bu alɔdzedɔwɔƒewo dzikpɔla aɖe, si nɔ Yehowa Ðasefowo ƒe alɔdzedɔwɔƒe aɖe ƒe dɔwɔnawo me tom la, ƒe kpɔɖeŋu sia ŋu kpɔ. Togbɔ be vovo menɔ dzikpɔla sia ŋu kura o eye wòle be wòakpɔ agbanɔamedzi gbogbo aɖewo gbɔ hã la, ekpe ɖe nɔviŋutsu ɖekakpui aɖe si agbalẽblamɔ̃ aɖe nɔ fu ɖem na la ŋu wòkpɔ ta nɛ. Nɔviŋutsua gblɔ be: “Nye nu ku! Egblɔ nam be ye hã yewɔ dɔ le mɔ̃ ma tɔgbe ŋu kpɔ esime yenye ɖekakpui nɔ dɔ wɔm le Betel, eye wòɖo ŋku alesi gbegbe wòsesẽe be woatrɔ asi le mɔ̃a ŋu ɖe alesi tututu wowɔe be wòawɔ dɔe nu dzi. Ewɔ dɔ kplim le mɔ̃a ŋu ɣeyiɣi aɖe togbɔ be dɔ vevi geɖe nɔ elalam wòawɔ hã. Esia wɔ dɔ ɖe dzinye ale gbegbe.” Nɔviŋutsu sia, si nye dzikpɔla fifia le Yehowa Ðasefowo ƒe alɔdzedɔwɔƒe aɖe la, gaɖoa ŋku ɖokuibɔbɔ nuwɔna ma dzi. Negadzɔ gbeɖe be míase le mía ɖokui me be míekɔ akpa na dɔ tsɛwo wɔwɔ alo abu mía ɖokui ame veviwoe akpa na subɔvi ƒe dɔwo wɔwɔ o. Ke boŋ ele be míado ‘ɖokuibɔbɔ ƒe nɔnɔme.’ Esia menye nusi ne ame lɔ̃ hafi wòawɔ o. Enye ‘amenyenye yeye’ ƒe akpa aɖe si wòle be Kristotɔ nado.—Filipitɔwo 2:3; Kolosetɔwo 3:10, 12; Romatɔwo 12:16.\nAlesi Woawɔ be Kristo ƒe Susu le Gãnyenye ŋu Nasu Amesi\n14. Aleke ŋugbledede le mía kple Mawu kpakple mía hati amegbetɔwo dome ƒomedodowo ŋu akpe ɖe mía ŋu be míatu gãnyenye ŋuti nukpɔsusu nyui ɖoe?\n14 Aleke míawɔ atu alesi Kristo buna gãnyenyee la ɖoe? Mɔ ɖekae nye to ŋugbledede le mía kple Yehowa Mawu dome ƒomedodo ŋu dzi. Eƒe gãnyenye, ŋusẽ, kple nunya na eƒe sidzedze de ŋgɔ sasasã wu mí amegbetɔ maɖinuiwo tɔ. (Yesaya 40:22) Ŋugbledede le mía kple mía hati amegbetɔwo dome ƒomedodo ŋu hã kpena ɖe mía ŋu míetua ɖokuibɔbɔ ƒe nɔnɔme ɖo. Le kpɔɖeŋu me, míate ŋu abi ɖe nanewo wɔwɔ me wu ame bubuwo, gake woawo hã woate ŋu anya nanewo, siwo hiã vevie wu le agbe me la, wɔwɔ nyuie wu mí, alo nɔnɔme nyui aɖewo anɔ mía nɔvi Kristotɔwo si si manɔ mía si o. Le nyateƒe me la, ame geɖe siwo xɔ asi le Mawu ŋkume la, meɖea dzesi ale o le esi wofa tu henye ɖokuibɔbɔlawo ta.—Lododowo 3:34; Yakobo 4:6.\n15. Aleke Mawu ƒe amewo ƒe nuteƒewɔwɔ meléle ɖe asi ɖee fia be susu aɖeke meli si ta ame aɖe nabu eɖokui gãe wu ame bubuwo o?\n15 Yehowa Ðasefo siwo to tetekpɔwo me le woƒe xɔse ta la ƒe nuteƒekpɔkpɔwo nye kpɔɖeŋu nyui aɖe si ɖe esia fia. Enuenu la, amesiwo xexeame abu ame tsɛwoe ye léa woƒe nuteƒewɔwɔ na Mawu me ɖe asi le dodokpɔ sesẽtɔwo kekeake gɔ̃ hã me. Ŋugbledede le kpɔɖeŋu mawo ŋu ate ŋu akpe ɖe mía ŋu míayi edzi abɔbɔ mía ɖokui eye wòana be ‘míabu mía ɖokui gã wu alesi dze o.’—Romatɔwo 12:3. *\n16. Aleke hamea me tɔwo katã ate ŋu asrɔ̃ susu nyui si nɔ Kristo si le gãnyenye ŋu la tutuɖoe?\n16 Ele be Kristotɔwo katã, ɖeviwo kple tsitsiawo siaa, nadze agbagba atu alesi Kristo buna gãnyenyee ɖo. Le hamea me la, ele be woakpɔ dɔ geɖewo gbɔ. Mègagbe dɔdasi siwo adze abe dɔ tsɛwo ene la gbeɖe o. (Samuel I, 25:41; Fiawo II, 3:11) Dzilawo, ɖe míedea dzi ƒo na mía vi suewo kple ƒewuiviwo be woakpɔ dzidzɔ ɖe dɔdasi ɖesiaɖe si wona wo be woawɔ la ŋu, eɖanye le Fiaɖuƒe Akpataa me loo alo le takpekpe sue aɖe me, alo le takpekpe gã aɖe mea? Ðe wokpɔnɛ be mia ŋutɔwo mielɔ̃na wɔa dɔ siwo ŋu bubu mele boo oa? Nɔviŋutsu aɖe, si le subɔsubɔm le Yehowa Ðasefowo ƒe xexeame katã ƒe dɔwɔƒe gã, ɖo ŋku edzilawo ƒe kpɔɖeŋu dzi nyuie. Egblɔ be: “Alesi wotsɔa dzo ɖe Fiaɖuƒe Akpataa me alo takpekpewɔƒe dzadzraɖodɔwo ŋui na medze sii be wobui nu vevii. Zi geɖe la, wotsɔa wo ɖokui nana faa wɔa dɔ siwo aɖe vi na hamea alo nɔviwo ƒe habɔbɔa, metsɔ le alesi dɔa adze abe dɔ tsɛe ene me o. Woƒe nɔnɔme sia kpe ɖe ŋunye melɔ̃na faa wɔa dɔdasi ɖesiaɖe ƒomevi le Betel afisia.”\n17. Mɔ kawo nue nɔvinyɔnu ɖokuibɔbɔlawo ate ŋu anye yayra na hamea le?\n17 Le ame bubuwo ƒe nyonyo tsɔtsɔ ɖo ŋgɔ na ame ŋutɔ tɔ gome la, míekpɔ eƒe kpɔɖeŋu nyui aɖe le Ester, amesi va zu fianyɔnu le Persia-fiaɖuƒea me le ƒe alafa 15 lia D.M.Ŋ. me la, gome. Togbɔ be enɔ fiasã me hã la, elɔ̃ faa be yeatsɔ yeƒe agbe aɖo anyi ɖe Mawu ƒe amewo ta le ɖekawɔwɔ me kple eƒe lɔlɔ̃nu. (Ester 1:5, 6; 4:14-16) Eɖanye aleke kee Kristotɔ nyɔnu siwo li egbea ƒe ganyawo le o, woate ŋu aɖe gbɔgbɔ si ɖi Ester tɔ la afia to dzidedeƒo na blanuilélawo, dɔnɔwo sasrã kpɔ, gomekpɔkpɔ le gbeƒãɖeɖedɔa me, kpakple nuwɔwɔ aduadu kple hamemegãwo me. Yayra ka gbegbee nye si nɔvinyɔnu ɖokuibɔbɔla siawo nye na hamea!\nYayra Siwo Tsoa Alesi Kristo Buna Gãnyenyee Tutuɖo Me\n18. Viɖe kawoe míekpɔna tsoa alesi Kristo buna gãnyenyee la ɖeɖe fia me?\n18 Àkpɔ viɖe geɖe ne èyi edzi ɖea alesi Kristo buna gãnyenyee la fiana. Ame bubuwo subɔsubɔ ɖokuitɔmadimaditɔe hea dzidzɔ vɛ na mia kpli wo siaa. Esi nèlɔ̃ faa hedo vevie nu le ame bubuwo subɔsubɔ me la, wò nu va léa dzi na wo. (Dɔwɔwɔwo 20:37) Vevietɔ wu la, Yehowa bua nusiwo míewɔna tsɔ doa hati Kristotɔwo ƒe nyonyo ɖe ŋgɔe abe kafukafuvɔsa si dzea eŋu la ene.—Filipitɔwo 2:17.\n19. Nukae wòle be wòanye míaƒe tameɖoɖo kplikpa le alesi Kristo buna gãnyenyee la ŋu?\n19 Ehiã be mía dometɔ ɖesiaɖe nadzro eƒe dzime abia be: ‘Ðe maƒo nu tso alesi Kristo buna gãnyenyee la ŋu dzro koa, alo ɖe mado vevie nu aɖee fia le nuwɔna ŋutɔŋutɔ mea?’ Alesi Yehowa bua amesiwo doa wo ɖokui ɖe dzii la dze ƒã. (Lododowo 16:5; Petro I, 5:5) Neva eme be míaƒe nuwɔnawo naɖee fia be míekpɔa ŋudzedze ɖe alesi Kristo buna gãnyenyee ɖeɖe fia ŋu, eɖanye le Kristo-hamea me, le míaƒe ƒomea me, alo le míaƒe gbesiagbe nuwɔwɔ kple mía hati amegbetɔwo me o—eye míawɔ nuwo katã hena Mawu ƒe ŋutikɔkɔe kple kafukafu.—Korintotɔwo I, 10:31.\n^ mm. 5 Kpɔ Eŋlisigbe me Gbetakpɔxɔ, May 1, 1982, axa 3-6, ƒe tanya si nye “Dzidzedzekpɔkpɔ Didi.”\n^ mm. 15 Kpɔ 1992 Yearbook of Jehovah’s Witnesses, ƒe axa 181-2, kple Gbetakpɔxɔ September 1, 1993, axa 27-31, hena kpɔɖeŋuwo.\n• Nukatae wòle be míatsri alesi xexeame buna gãnyenyee?\n• Nukae Yesu gblɔ be eyae wɔa ame gãe?\n• Aleke dzikpɔlawo ate ŋu asrɔ̃ Kristo ƒe ɖokuibɔbɔe?\n• Nukae ate ŋu akpe ɖe mía ŋu be míatu alesi Kristo buna gãnyenyee la ɖo?\nAmekae Bua Gãnyenye abe Alesi Kristo Bunɛe Ene?\nAmesi dina be woasubɔ ye loo alo amesi lɔ̃na faa subɔa amewoe?\nAmesi lɔ̃a nusiwo ana ame naɖe dzesi ko wɔwɔ loo alo amesi lɔ̃na faa wɔa dɔ tsɛwoe?\nAmesi doa eɖokui ɖe dzi loo alo amesi doa ame bubuwo ɖe dzie?\nFarao Amenhotep III ƒe kpememe gã nyadri aɖe\nÐe nènya nusi he Haman ƒe anyidzedze vɛa?\nÐe nèdia mɔnukpɔkpɔ siwo ana nàsubɔ ame bubuwoa?\nƉoe Ɖe Amewo Ɖoe Ɖe Amewo Alesi Kristo Bu Gãnyenyee Tutuɖo\nw04 8/1 axa 13-18


Mateo 21 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Karo) Bicol Bislama Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Croatian Czech Dangme Danish Dutch Efik Estonian Eŋlisi Eʋegbe Fijian Finnish Franse Ga Georgian German Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Igbo Iloko Indonesian Isoko Italian Japanese Javanese Kannada Kazakh Kikaonde Kikongo Kikuyu Kinyarwanda Kirghiz Kiribati Kirundi Kongo Korean Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Myanmar Ndebele Nepali Nias Norwegian Nzema Oromo Ossetian Otetela Pangasinan Papiamento (Curaçao) Persian Polish Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urdu Uzbek Venda Vietnamese Waray-Waray Xhosa Yoruba Zulu\nInternet Dzi Biblia | ŊƆŊLƆ KƆKƆEAWO—XEXE YEYE GƆMEƉEƉE (ƑE 1984 TƆ) Kpɔ esi me wogbugbɔ to le ƒe 2013 me\nMateo Marko Luka Yohanes Dɔwɔwɔwo Romatɔwo 1 Korintotɔwo 2 Korintotɔwo Galatiatɔwo Efesotɔwo Filipitɔwo Kolosetɔwo 1 Tesalonikatɔwo 2 Tesalonikatɔwo 1 Timoteo 2 Timoteo Tito Filemon Hebritɔwo Yakobo 1 Petro 2 Petro 1 Yohanes 2 Yohanes 3 Yohanes Yuda Nyaɖeɖefia 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28\n21 Eye esi wogogo Yerusalem heva ɖo Betfage le Amitoa dzi la, Yesu dɔ nusrɔ̃la eve 2 hegblɔ na wo be: “Miyi kɔƒe si kpɔm miele le mia ŋgɔ la me, eye enumake miakpɔ tedzi aɖe le ka me, eye tedzivi aɖe le egbɔ; miɖe ka wo, eye miakplɔ wo vae nam. 3 Eye ne ame aɖe gblɔ nya aɖe na mi la, migblɔ be, ‘Aƒetɔ la le wo hiãm.’ Eye enumake aɖo wo ɖa.” 4 Nu sia dzɔ nenema, bene nya si wogblɔ ɖi to nyagblɔɖilaa dzi la nava eme, be: 5 “Migblɔ na Zion vinyɔnuvi la be: ‘Kpɔ ɖa! Wò Fia gbɔna gbɔwò, ame fafa wònye, eye wòbɔbɔ nɔ tedzi dzi, ɛ̃, ebɔbɔ nɔ tedzivi, si nye agbatsɔlã ƒe vi dzi.’” 6 Eya ta nusrɔ̃lawo dze mɔ yi, eye wowɔe pɛpɛpɛ abe ale si Yesu de se na wo ene. 7 Eye wokplɔ tedzi la kple via vae, eye wotsɔ woƒe awudziwuiwo ɖo ɖe wo dzi, eye wòbɔbɔ nɔ wo dzi. 8 Ameha la me tɔ akpa gãtɔ ɖo woƒe awudziwuiwo ɖe mɔa dzi, eye bubuwo te atiwo ƒe alɔwo ŋeŋe, eye woda wo ɖe mɔa dzi keŋ. 9 Ke ameha siwo dze ŋgɔ kple esiwo le megbe la nɔ ɣlidodo dzi be: “Míeɖe kuku, David Vi, xɔ na mí! Woayra ame si gbɔna le Yehowa ƒe ŋkɔ me! Míeɖe kuku, xɔ nɛ, wò ame si le dziƒo ʋĩi!” 10 Ke esi wòva ɖo Yerusalem la, zi tɔ le du blibo la katã me, eye amewo nɔ biabiam be: “Ame kae nye esia?” 11 Amehaawo yi edzi nɔ gbɔgblɔm be: “Nyagblɔɖila Yesu, si tso Nazaret le Galilea lae!” 12 Eye Yesu ge ɖe gbedoxɔa me, eye wònya ame siwo le nu dzram kple ame siwo le nu ƒlem le gbedoxɔa me la katã do goe, eye wòmu gaɖɔlilawo ƒe kplɔ̃wo kple ahɔnɛdzralawo ƒe bentsiwo ƒu anyi. 13 Eye wògblɔ na wo be: “Woŋlɔe ɖi be, ‘Woayɔ nye aƒe la be gbedoɖaƒe,’ ke miawo ya miele ewɔm adzodalawo ƒe doe.” 14 Ŋkuagbãtɔwo kple atatututɔwo hã va egbɔ le gbedoxɔa me, eye wòda gbe le wo ŋu. 15 Esi nunɔlawo ƒe tatɔwo kple agbalẽfialawo kpɔ nu wɔnuku siwo wòwɔ, kple ŋutsuvi siwo nɔ ɣli dom le gbedoxɔa me nɔ gbɔgblɔm be: “Míeɖe kuku, David Vi, xɔ na mí!” la, dɔme ve wo, 16 eye wobiae be: “Èle nya si gblɔm wole la sema?” Yesu ɖo eŋu na wo be: “Ɛ̃. Ðe miexlẽ nya sia kpɔ be, ‘Vidzĩwo kple vi nonowo ƒe nu me nèdzra kafukafu ɖo’ oa?” 17 Eye esi wògblẽ wo ɖi la, edo go le dua me yi Betania hetsi afi ma dɔ. 18 Esi wòtrɔ yina dua me le ŋdikanya la, dɔ wui. 19 Eye eƒe ŋku kli gboti aɖe le mɔ to, eye wòte ɖe eŋu, gake mekpɔ naneke le edzi o, negbe aŋgbawo ko, eye wògblɔ nɛ be: “Màgatse akpɔ gbeɖegbeɖe o.” Eye gboti la yrɔ enumake. 20 Gake esi nusrɔ̃lawo kpɔ esia la, ewɔ nuku na wo, eye wogblɔ be: “Aleke wɔ gboti la yrɔ enumake?” 21 Yesu ɖo eŋu na wo be: “Vavã mele egblɔm na mi be: Ne xɔse le mia si, eye mieke ɖi o ko la, menye nu si mewɔ na gboti la ɖeɖe koe miawɔ o, ke boŋ ne miegblɔ na to sia be, ‘Ho nàyi aɖadze atsiaƒu me’ la, ava eme. 22 Eye nu sia nu si miebiana le gbedodoɖa me la, ne xɔse le mia si la, miaxɔ wo.” 23 Eye esi wòyi gbedoxɔa me la, nunɔlawo ƒe tatɔwo kple dukɔa ƒe amegãwo va egbɔ esime wònɔ nu fiam, eye wobiae be: “Ŋusẽ kae nètsɔna wɔa nu siawo? Eye ame kae na ŋusẽ sia wò?” 24 Yesu ɖo eŋu gblɔ na wo be: “Nye hã mabia nya ɖeka mi. Ne miegblɔe nam la, ekema nye hã magblɔ ŋusẽ si metsɔna wɔa nu siawoe la na mi: 25 Yohanes ƒe nyɔnyrɔnana la ɖe, afi kae wòtso? Dziƒo loo alo amegbetɔwo gbɔ?” Gake wote nyaa léle kpɔ le wo nɔewo dome, gblɔ be: “Ne míegblɔ be, ‘Dziƒoe wòtso’ la, agblɔ na mí be, ‘Ekema nu ka tae miexɔ eyama dzi se o?’ 26 Gake ne míegblɔ be, ‘Etso amewo gbɔ la,’ ele be míakpɔ nyuie le ameha la ŋuti, elabena wo katã wobua Yohanes nyagblɔɖilae.” 27 Eya ta woɖo eŋu na Yesu be: “Míenya o.” Eya hã gblɔ na wo be: “Nye hã nyemagblɔ ŋusẽ si metsɔna wɔa nu siawoe la na mi o. 28 “Nu kae nye miaƒe susu? Vi eve nɔ ŋutsu aɖe si. Esi wòyi gbãtɔ gbɔ la, egblɔ nɛ be: ‘Vinye, yi ɖawɔ dɔ egbea le waingble la me.’ 29 Eɖo eŋu gblɔ be, ‘Aƒetɔ, mayi,’ gake meyi o. 30 Esi wòva evelia gbɔ la, egblɔ na eya hã nenema ke. Eya gblɔ be: ‘Nyemayi o.’ Emegbe evee, eye wòyi. 31 Ame eve siawo dometɔ kae wɔ fofoa ƒe lɔlɔ̃nu?” Woɖo eŋu be: “Evelia ye.” Yesu gblɔ na wo be: “Vavã mele egblɔm na mi be, nudzɔlawo kple gbolowo tre Mawu fiaɖuƒe la me yiyi na mi. 32 Elabena Yohanes va mia gbɔ le dzɔdzɔenyenye ƒe mɔ dzi, ke miexɔ edzi se o. Gake nudzɔlawo kple gbolowo ya xɔ edzi se, eye togbɔ be miekpɔ esia hã la, meve mi emegbe, ne miaxɔ edzi ase o. 33 “Mise kpɔɖeŋu bubu ɖa: Ame aɖe si nye aƒetɔ aɖe nɔ anyi, si de waingble, eye wòtɔ kpɔ ƒo xlãe, eye wòwɔ wainfiãƒe ɖe eme, eye wòtu xɔ kɔkɔ aɖe ɖe eme, eye wòtsɔe de asi na agbledela aɖewo, eye wòzɔ mɔ yi duta. 34 Esi nuŋeɣi ɖo la, edɔ eƒe kluviwo ɖe agbledelaawo gbɔ, be woaxɔ yeƒe kutsetsewo avae. 35 Ke agbledelaawo lé eƒe kluviawo, woƒo ɖeka, wowu ɖeka, eye woƒu kpe bubu. 36 Eye wògadɔ kluvi bubu siwo sɔ gbɔ wu gbãtɔawo ɖa, gake wowɔ nu siawo ke ɖe woawo hã ŋu. 37 Mlɔeba la, edɔ via ɖe wo gbɔ gblɔ be, ‘Woabu vinyea ya.’ 38 Ke esi agbledelaawo kpɔ via la, wogblɔ le wo nɔewo dome be, ‘Ame siae nye domenyila la; miva ne míawui, ne míaxɔ eƒe domenyinu la!’ 39 Ale wolée, eye wotsɔe ƒu gbe ɖe waingble la godo hewui. 40 Eya ta ne waingbletɔ la va ɖe, nu kae wòawɔ agbledela mawo?” 41 Woɖo eŋu nɛ be: “Esi wonye ame vɔ̃ɖiwo ta la, ahe tsɔtsrɔ̃ dziŋɔ ava wo dzi, eye wòatsɔ waingble la ade asi na agbledela bubu, siwo atsɔ kutsetsewo anae ne nuŋeɣi ɖo.” 42 Yesu gblɔ na wo be: “Ðe miexlẽe le Ŋɔŋlɔawo me kpɔ oa, be, ‘Kpe si xɔtulawo gbe la, eyae va zu dzogoedzikpe vevitɔ. Yehowa gbɔe esia tso va eme, eye wònye nukunu le míaƒe ŋkume’? 43 Esia tae mele egblɔm na mi be: Woaxɔ Mawu fiaɖuƒe la le mia si, eye woatsɔe ana dukɔ si tsea eƒe ku la. 44 Eye ame si adze kpe sia dzi la, agbã gudugudu. Eye ame sia ame si dzi wòage adze la, atui memie.” 45 Ke esi nunɔlawo ƒe tatɔwo kple Farisitɔwo se eƒe kpɔɖeŋuawo la, wokpɔe dze sii be yewo ŋue wònɔ nu ƒom tsoe. 46 Gake togbɔ be wonɔ didim be yewoalée hã la, wonɔ vɔvɔ̃m na amehaawo, elabena ame siawo bunɛ be enye nyagblɔɖila.


Ezra 4 | Biblia Le Internet Dzi | Xexe Yeye Gɔmeɖeɖe\nTsitretsitsi ɖe gbedoxɔa gbugbɔgatudɔa ŋu (1-6)\nFutɔwo tsɔ nutsotso yi na fia Artasasta (7-16)\nArtasasta ƒe ŋuɖoɖo (17-22)\nWotɔ te gbedoxɔa tutu (23-24)\n4 Esi Yuda kple Benyamin ƒe ketɔwo+ se be aboyome siwo trɔ gbɔ+ la le gbedoxɔ tum na Yehowa, Israel ƒe Mawu la, 2 enumake wote ɖe Zerubabel kple tatɔ siwo le wo fofowo ƒe aƒekɔawo nu ŋu gblɔ na wo be: “Mina míatui kpli mi; elabena míawo hã míesubɔa mia Mawu la*+ abe miawo ke ene, eye eyae míesaa vɔ na tso keke Asiria-fia Esar-Hadon,+ ame si kplɔ mí va afi sia la,+ ŋɔli ke.” 3 Gake Zerubabel kple Yesua kpakple Israel ƒe tatɔ susɔeawo siwo le wo fofowo ƒe aƒekɔawo nu gblɔ na wo be: “Miate ŋu akpɔ gome kpli mí le xɔtutu na mía Mawu la me o,+ ke boŋ míawo ɖeɖe míatu xɔ na Yehowa, Israel ƒe Mawu la, abe ale si Persia-fia Kores de se na mí ene.”+ 4 Eye anyigba la dzi tɔwo ɖe dzi le Yuda dukɔ la ƒo,* eye wodo vɔvɔ̃ na wo le xɔ la tutu me.+ 5 Woda aɖaŋuɖolawo ɖe wo ŋu be woagblẽ woƒe ɖoɖowo me+ le Persia-fia Kores ƒe ŋkekeawo katã me, va se ɖe Persia-fia Dario+ ƒe fiaɖuɣi. 6 Le Ahasweros ƒe fiaɖuɖu ƒe gɔmedzedze la, woŋlɔ agbalẽ tsɔ tso Yuda kple Yerusalem nɔlawo nu. 7 Le Persia-fia Artasasta ŋɔli la, Bislam, Mitredat, Tabeel kple eƒe hadɔwɔla susɔeawo ŋlɔ agbalẽ na fia Artasasta; eye woɖe agbalẽ la gɔme ɖe Aramgbe+ me hetsɔ Aram ŋɔŋlɔdzesiwo ŋlɔe.* 8 * Dziɖuɖumegãwo ƒe tatɔ Rehum kple agbalẽŋlɔla Simsai ŋlɔ agbalẽ tsɔ tso Yerusalem nu ɖo ɖe fia Artasasta ale: 9 (Dziɖuɖumegãwo ƒe tatɔ Rehum kple agbalẽŋlɔla Simsai kpakple woƒe hadɔwɔla susɔeawo, siwo nye ʋɔnudrɔ̃lawo kple nutodziɖula siwo ƒe ɖoƒe ɖiɖi wu, agbalẽŋlɔlawo, Erektɔwo,+ Babilontɔwo, ame siwo le Susa,+ siwo nye Elamtɔwo,+ 10 kple dukɔ siwo katã bubutɔ gã Asenapar ɖe aboyoe hena wole Samaria duwo+ me la dometɔ susɔeawo kpakple ame siwo susɔ ɖe nuto si le Tɔsisia godo* me la gbɔe wòtso, azɔ 11 agbalẽ si woɖo ɖee la me nyawoe nye esi.) “Na fia Artasasta, tso wò subɔvi siwo le nuto si le Tɔsisia godo gbɔ: Azɔ 12 fia la nanyae be, Yudatɔ siwo tso gbɔwò va mía gbɔ le afi sia la va ɖo Yerusalem. Wogbugbɔ le du dzeaglã vɔ̃ɖi la tsom, wole gliawo nu wum,+ eye wole gɔmeɖoanyiawo ɖɔm ɖo. 13 Azɔ fia la nanyae be ne wogbugbɔ du sia tso eye wowu eƒe gliawo nu la, ekema woagbe adzɔ, nudzɔdzɔ,+ alo mɔtaho nana, eye ana fiawo ƒe gakpɔkpɔ dzi naɖe kpɔtɔ. 14 Ke esi wònye fiasã me dzee míeɖuna,* eye medze be míanɔ ekpɔm nu nagblẽ le fia ƒe viɖekpɔƒe ŋu alea o tae míedɔ ame ne míana fia la nanya, 15 ne woadzro tɔgbuiwo ƒe nuŋlɔɖigbalẽwo me.+ Àkpɔe le nuŋlɔɖigbalẽawo me be du sia nye du dzeaglã, si nana nu gblẽna le fiawo kple nutowo* ŋu, eye ame siwo dea aglãdzedze ɖe dziɖuɖu ŋu ƒe dzi ƒo la le eme tso gbe aɖe gbe ke. Esia tae wotsrɔ̃ du sia ɖo.+ 16 Míedi be míana fia nanyae be, ne wogbugbɔ du sia tso hewu eƒe gliwo nu la, ekema màgakpɔ ŋusẽ ɖe nuto si le Tɔsisia godo la dzi o.”*+ 17 Fia la ɖo du ɖe dziɖuɖumegãwo ƒe tatɔ Rehum kple agbalẽŋlɔla Simsai kpakple woƒe hadɔwɔla susɔe siwo le Samaria kple nuto siwo susɔ ɖe Tɔsisia godo be: “Medo gbe na mi! Azɔ 18 woxlẽ agbalẽ si mieɖo ɖe mí la le ŋkunyeme eme kɔ nyuie.* 19 Eya ta mede se be woaku nyaa me, eye wokpɔe be du la nye du si tsia tsitre ɖe fiawo ŋu tso gbe aɖe gbe ke, eye wònye du si me wodzea aglã hewɔa ʋunyaʋunya le.+ 20 Fia sesẽwo nɔ Yerusalem nu, woɖu nuto siwo katã le Tɔsisia godo dzi, eye woxe adzɔ kple nudzɔdzɔ kpakple mɔtaho na wo. 21 Azɔ mide se, ne ŋutsu siawo nadzudzɔ dɔa wɔwɔ, ale be woagagbugbɔ du ma atso o, va se ɖe esime meɖe gbe hafi. 22 Mikpɔ nyuie be miatsɔ nya sia vevie, ne nu nagagblẽ le fia ƒe viɖekpɔƒe ŋu ɖe edzi o.”+ 23 Ke esi woxlẽ agbalẽ si tso Fia Artasasta gbɔ la me nyawo le Rehum kple agbalẽŋlɔla Simsai kpakple woƒe hadɔwɔlawo ŋkume la, wowɔ kaba yi ɖe Yudatɔwo gbɔ le Yerusalem, eye wotɔ te wo sesẽe. 24 Ɣemaɣie Mawu ƒe xɔ si nɔ Yerusalem la ƒe dɔ la tɔ; eye dɔ la tsi akpo dzi va se ɖe Persia-fia Dario+ ƒe fiaɖuɖu ƒe ƒe evelia me.\n^ Egɔmeɖeɖe tẽe, “míele mia Mawu la dim.”\n^ Egɔmeɖeɖe tẽe, “do alɔgblɔdɔ Yuda dukɔ la.”\n^ Agate ŋu afia, “woŋlɔe ɖe Aramgbe me eye woɖe egɔme.”\n^ Aramgbe mee woŋlɔ Ezra 4:8 va se ɖe 6:18 ɖo gbã.\n^ Alo, “fiasã mee míexɔa míaƒe fetu le.”\n^ Egɔmeɖeɖe tẽe, “màgakpɔ gome le nuto si le Tɔsisi la godo me o.”\n^ Agate ŋu afia, “woɖe egɔme hexlẽe.”


Vovototo Si Le Ame Dzɔdzɔewo Kple Ame Vɔ̃ɖiwo Dome | Nusɔsrɔ̃\nGBE BUBU Afrikaans Albanian Alur Amerika Tokunɔgbe Amharic Amis Angola Tokunɔgbe Arabic Argentina Tokunɔgbe Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Cakchiquel Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Tokunɔgbe Costa Rica Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Digor Douala Dutch Ecuador Tokunɔgbe Edo Efik Esan Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Germany Tokunɔgbe Greece Tokunɔgbe Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Tokunɔgbe Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Tokunɔgbe Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Tokunɔgbe Mingrelian Mixe Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Bolivia) Romania Tokunɔgbe Romanian Russia Tokunɔgbe Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin Spain Tokunɔgbe Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuela Tokunɔgbe Vietnamese Waray-Waray Wolaita Xhosa Yoruba Zambia Tokunɔgbe Zande Zapotec (Isthmus) Zimbabwe Tokunɔgbe Zulu\n“[Miakpɔ] vovototo si le ame dzɔdzɔe kple ame vɔ̃ɖi dome.”—MAL. 3:18.\nHADZIDZI: 127, 101\nAleke míawɔ ada asɔ le ale si míebua mía ɖokuii me?\nAleke míawɔ be ale si míewɔa nu ɖe amewo ŋui nanyo ɖe edzi?\nAleke míawɔ be míaƒe amenyenye nanyo ɖe edzi?\n1, 2. Kuxi kae dze ŋgɔ Mawu ƒe amewo egbea? (Kpɔ foto siwo le nyati sia ƒe gɔmedzedze.)\nÐƆKTAWO kple dɔnɔdzikpɔla geɖewo wɔa dɔ le ame siwo ŋu dɔxɔleameŋuwo le la dome. Wokpɔa dɔnɔawo gbɔ, elabena wodi be yewoakpe ɖe wo ŋu. Gake ehiã be woakpɔ wo ɖokuiwo ta ale be woagaxɔ dɔ siwo wole agbagba dzem be yewoada le amewo ŋu la o. Nenema kee míawo hã míele ame siwo ɖea nɔnɔme gbegblẽ siwo tsi tsitre ɖe mawumenɔnɔmewo ŋu la dome eye míewɔa dɔ kpli wo. Esia ate ŋu agblẽ nu le mía ŋu.\n2 Agbe nyui nɔnɔ yi to keŋkeŋ le ŋkeke mamlɛ siawo me. Apostolo Paulo ɖɔ nɔnɔme siwo ame manyamawuwo aɖe afia la le lɛta evelia si wòŋlɔ ɖo ɖe Timoteo la me, eye egblɔ be nɔnɔme mawo ava do fievo ne nuwuwua le aƒe tum. (Xlẽ 2 Timoteo 3:1-5, 13.) Togbɔ be ale si gbegbe nɔnɔme mawo ava do fievo la awɔ nuku na mí hã, ate ŋu adzɔ be míava nɔ ame siwo ɖea nɔnɔme mawo fiana ƒe nuŋububu, nuƒoƒo kple nuwɔnawo srɔ̃m. (Lod. 13:20) Le nyati sia me la, míakpɔ ale si nɔnɔme siwo amewo ɖena fiana le ŋkeke mamlɛ siawo me la tsi tsitre ɖe nɔnɔme siwo Mawu ƒe amewo ɖena fiana la ŋu. Azɔ hã, míadzro ale si míawɔ be míakpɔ mía ɖokui ta be esi míele kpekpem ɖe amewo ŋu be woanya Yehowa la, nɔnɔme gbegblẽ mawo nagakpɔ ŋusẽ ɖe mía dzi o.\n3. Ame kawo ŋue nɔnɔme siwo ŋu woƒo nu tsoe le 2 Timoteo 3:2-5 la ku ɖo?\n3 Apostolo Paulo ŋlɔ bena: “Le ŋkeke mamlɛawo me la, ɣeyiɣi sesẽ siwo me nɔnɔ asesẽ la ava.” Eyome, eyɔ nɔnɔme gbegblẽ 19 siwo aɖe dzesi le amewo ŋu le míaƒe ŋkekea me. Nɔnɔme gbegblẽ siwo dzi wòhe susu yi la de sɔsɔ ge kple esiwo dze le Romatɔwo 1:29-31, ke hã, le lɛta si Paulo ŋlɔ na Timoteo me la, etɔ asi nɔnɔme aɖewo siwo megadze le teƒe bubu aɖeke le Kristotɔwo Ƒe Hela Ŋɔŋlɔawo me o la dzi. Hafi Paulo nahe susu ayi amewo ƒe nɔnɔme gbegblẽ mawo dzi la, edze eƒe nyaa gɔme be “elabena amewo anye . . . ” Ke hã, menye amewo katãe aɖe nɔnɔme mawo afia o. Nɔnɔme si Kristotɔwo ya ɖena fiana la to vovo kura.—Xlẽ Malaki 3:18.\nALE SI MÍEBUA MÍA ÐOKUII\n4. Nya kae nàgblɔ tso ame siwo doa wo ɖokuiwo ɖe dzi glodzoo ŋu?\n4 Esi Paulo gblɔ be ame geɖewo anye ɖokuilɔ̃lawo kple galɔ̃lawo vɔ la, egagblɔ hã be amewo anye adegbeƒolawo, dadalawo kple ame siwo doa wo ɖokuiwo ɖe dzi glodzoo. Zi geɖe la, amewo ɖea nɔnɔme mawo fiana le esi wosusuna be yewonyo wu ame bubuwo, le yewoƒe ŋutetewo, dzedzeme, kesinɔnuwo, alo ɖoƒe ta. Nu si koŋ wodina ye nye be yewoƒe nu nanyo amewo ŋu eye woade bubu tɔxɛ yewo ŋu. Nu si agbalẽnyala aɖe ŋlɔ tso ame sia tɔgbi ŋue nye be: “Vɔsamlekpui sue aɖe le eƒe dzi me si ŋgɔ wòdea ta agu na eɖokui le.” Ame aɖewo gblɔ be dada si gbɔ eme la nye nɔnɔme gbegblẽ ale gbegbe be dadalawo gɔ̃ hã melɔ̃a ame siwo ɖenɛ fiana ƒe nya o.\n5. Gblɔ nuteƒewɔla aɖewo siwo va wɔ nu dadatɔe la ƒe kpɔɖeŋuwo.\n5 Yehowa lé fu dada. Ŋɔŋlɔawo gblɔ be elé fu “dadaŋkuwo.” (Lod. 6:16, 17) Dada tea ame ɖa tso Mawu gbɔ. (Ps. 10:4) Abosam ƒe nɔnɔmee dada nye. (1 Tim. 3:6) Gake nublanuitɔe la, Yehowa subɔla wɔnuteƒe aɖewo gɔ̃ hã va zu dadalawo. Uziya, si nye Yuda fia la wɔ nuteƒe ƒe geɖe. Ke hã, Biblia gblɔ be: “Esi ŋusẽ nya ɖo eŋu ko la, eƒe dzi de asi dada me eye wòhe vɔ̃ va eɖokui dzi, mewɔ nuteƒe na Yehowa eƒe Mawu la o, eye wòge ɖe gbedoxɔ la me be yeado dzudzɔ ʋeʋĩ ɖe dzudzɔdomlekpui la dzi.” Emegbe Fia Hizkiya hã ɖe mɔ dada kpɔ ŋusẽ ɖe edzi hena ɣeyiɣi aɖe.—2 Kron. 26:16; 32:25, 26.\n6. Nu kawoe ate ŋu ana David nazu dadala hafi? Gake nu ka tae wòyi edzi bɔbɔ eɖokui?\n6 Ame aɖewo va zua dadalawo le esi wodze ɖeka alo dze tugbe, alo esi woxɔ ŋkɔ, hadzidzi ƒe ŋutete le wo si, ŋusẽ le wo ŋu, alo ɖoƒe kɔkɔ le wo si ta. Ŋutete siawo katã nɔ David si, gake eyi edzi bɔbɔ eɖokui le eƒe agbemeŋkekewo katã me. Esi wòwu Goliat eye Fia Saul gblɔ be yeatsɔ ye vinyɔnu anɛ wòaɖe la, David gblɔ be: “Ame kae menye, eye ame kae ƒonyemetɔwo kple fofonye ƒe ƒomea nye le Israel, ne mahayi fia ƒe to nye ge?” (1 Sam. 18:18) Nu kae kpe ɖe David ŋu wòyi edzi bɔbɔ eɖokui? David nyae be esi Mawu “bɔbɔ” eɖokui heve ye nu tae ŋutete mawo kple nɔnɔme nyui mawo katã su ye si ɖo. (Ps. 113:5-8) Enyae be Yehowa gbɔe nu nyui siwo katã su ye si la tso.—Tsɔe sɔ kple 1 Korintotɔwo 4:7.\n7. Nu kae akpe ɖe mía ŋu míabɔbɔ mía ɖokui?\n7 Abe David ene la, Yehowa subɔla siwo li egbea dzea agbagba vevie be yewoabɔbɔ yewo ɖokuiwo. Ne míebu ale si Yehowa, Ame si nye gã wu ame sia ame le xexe bliboa me la bɔbɔa eɖokuii ŋu la, ewɔa dɔ ɖe mía dzi. (Ps. 18:35) Míedzea agbagba wɔna ɖe aɖaŋuɖoɖo si nye, “Mido dɔmetɔtrɔ, dɔmenyonyo, ɖokuibɔbɔ, tufafa kple dzigbɔgbɔ blewu” la dzi. (Kol. 3:12) Míenyae hã be lɔlɔ̃ “meƒoa adegbe o, medoa eɖokui ɖe dzi glodzoo o.” (1 Kor. 13:4) Ne míebɔbɔa mía ɖokui la, esia ate ŋu ahe amewo ɖe Yehowa ŋu. Ale si ko srɔ̃nyɔnuwo ƒe agbenɔnɔ nya aɖeke magblɔmagblɔe ate ŋu aɖe wo srɔ̃wo la, nenema kee ne Mawu ƒe amewo bɔbɔa wo ɖokuiwo la, esia ate ŋu ahe amewo ɖe eyama ŋu.—1 Pet. 3:1.\nALE SI MÍEWƆA NU ÐE AMEWO ŊUI\n8. (a) Aleke ame aɖewo bua ɖeviwo ƒe tomaɖomaɖo wo dzilawo egbea? (b) Nu kae Ŋɔŋlɔawo gblɔ be ɖeviwo nawɔ?\n8 Paulo ƒo nu tso ale si amewo awɔ nu ɖe wo nɔewo ŋu le ŋkeke mamlɛawo me ŋu. Eŋlɔ bena le ŋkeke mamlɛawo me la, ɖeviwo agbe toɖoɖo wo dzilawo. Togbɔ be wodea nɔnɔme gbegblẽ sia ƒe dzi ƒo le agbalẽwo, filmwo kple television dzi wɔnawo me hã la, tomaɖomaɖo dzilawo dea tɔtɔ ƒomewo me, eye esia gblẽa nu le dukɔ blibowo ŋu. Amewo se nyateƒenya sia gɔme tso blema ke. Enyo be míade dzesii be le blema Hela la, ne ame aɖe ƒo eya ŋutɔ dzilawo la, woxɔa dumevinyenye ƒe gomenɔamesiwo katã le esi; eye le Romatɔwo ƒe se nu la, ne ame aɖe ƒo fofoa la, wobua esia be enye ŋkubiãnya si sɔ kple amewuwu. Hebri Ŋɔŋlɔawo kple Kristotɔwo Ƒe Hela Ŋɔŋlɔawo siaa gblɔ be ɖeviwo nabu wo dzilawo.—2 Mose 20:12; Ef. 6:1-3.\n9. Nu kae akpe ɖe ɖeviwo ŋu woabu wo dzilawo?\n9 Ne ɖeviwo dea ŋugble le nu siwo wo dzilawo wɔ na wo ŋu la, esia ate ŋu akpe ɖe wo ŋu be woaƒo asa na tomaɖomaɖo ƒe gbɔgbɔ si ɖevi bubuwo ɖena fiana. Ne ɖeviwo se egɔme be Mawu, si nye mí katã mía Fofo la, bia tso wo si be woaɖo to wo dzilawo la, esia akpe ɖe wo ŋu woakpɔ ŋudzedze ɖe nu nyui siwo katã wo dzilawo wɔ na wo ŋu. Ne ɖeviwo ƒoa nu nyui tso woawo ŋutɔ wo dzilawo ŋu le ɖevi bubuwo gbɔ la, esia akpe ɖe ɖevi mawo ŋu be woagade bubu wo dzilawo ŋu geɖe wu. Ke hã, ne dzilawo nye ame siwo melɔ̃a wo viwo o la, esia ate ŋu ana wòasesẽ na ɖeviawo be woaɖo to wo dzilawo. Gake ne ɖevi aɖe kpɔe be ye dzilawo melɔ̃a nu le ye gbɔ o la, esia aʋãe be wòaɖo to wo, togbɔ be esia wɔwɔ asesẽ nɛ ɣeaɖewoɣi gɔ̃ hã. Austin gblɔ be: “Togbɔ be ɣeaɖewoɣi la, medina be mawɔ nu gbegblẽ hã, menyae be dzinyelawo ƒe sededewo mele kpaɖii o, woɖe nu si tae wode seawo ɖo la me nam, eye wona wòle bɔbɔe nam be mate ɖe wo ŋu aɖo dze kpli wo. Esia na wòle bɔbɔe nam be maɖo to wo. Mekpɔe be wolɔ̃m, eye esia na nye hã medi be madze wo ŋu.”\n10, 11. (a) Nɔnɔme gbegblẽ kawoe ɖee fia be amewo melɔ̃a ame ƒe nya o? (b) Aleke gbegbee Kristotɔwo lɔ̃ wo havii?\n10 Paulo ƒo nu tso nɔnɔme gbegblẽ bubu siwo ɖee fia be amewo melɔ̃a ame ƒe nya o la ŋu. Esi wòyɔ “ame maɖoto dzilawo” vɔ la, eyɔ ame madakpewo ɖe eyome. Gɔmesese le esia ŋu, elabena ame madakpewo mekpɔa ŋudzedze ɖe nu nyui siwo amewo wɔ na wo la ŋu o. Amewo anye ame mawɔnuteƒewo hã. Woanye ame siwo melɔ̃na ɖe ɖoɖo aɖeke dzi o, si fia be womelɔ̃na be yewoawɔ ŋutifafa kple ame bubuwo o. Amewo anye busunyagblɔlawo kple yomemɔfialawo, eye woanɔ nya veamewo kple nya vɔ̃wo gblɔm ɖe wo havi kple Mawu ŋu. Azɔ hã, amewo anye ameŋugblẽlawo, woanye ame siwo gblɔa alakpanya vɔ̃ɖiwo ɖe ame bubuwo ŋu be yewoatsɔ agblẽ woƒe ŋkɔ. *\n11 Yehowa subɔlawo ƒe nɔnɔme to vovo kura na ame akpa gãtɔ siwo le xexea me la tɔ, elabena woawo ya wolɔ̃ wo haviwo tso dzi me. Aleae wòle tso blema ke. Yesu gblɔ be se vevitɔ evelia le Mose ƒe Sea mee nye be ame nalɔ̃ ehavi; lɔlɔ̃ sia hã ɖea dzesi le lɔlɔ̃ si nye a·gaʹpe ŋu, eye se vevitɔ kekeakee nye be ame nalɔ̃ Mawu. (Mat. 22:38, 39) Yesu gblɔ be nu si ade dzesi Kristotɔ vavãwoe nye lɔlɔ̃ si anɔ wo dome. (Xlẽ Yohanes 13:34, 35.) Kristotɔ vavãwo alɔ̃ woƒe futɔwo gɔ̃ hã.—Mat. 5:43, 44.\n12. Aleke Yesu ɖee fia be yelɔ̃ amewo?\n12 Yesu ɖee fia be yelɔ̃ amewo vevie. Ezɔ mɔ tso du me yi du me ɖanɔ Mawu Fiaɖuƒe ŋuti nya nyuia gblɔm na amewo. Eʋu ŋku na ŋkuagbãtɔwo, ena lãmetututɔwo ƒe lãme sẽ, ena anyidɔlélawo ŋuti kɔ, eye wòna tokunɔwo gase nu. Efɔ ame kukuwo hã ɖe tsitre. (Luka 7:22) Yesu tsɔ eƒe agbe gɔ̃ hã sa vɔ ɖe ameƒomea ta, togbɔ be ame geɖe lé fui hã. Yesu ɖe Fofoa ƒe lɔlɔ̃ fia le mɔ deblibo nu. Le xexea me godoo la, Yehowa Ðasefowo srɔ̃a Yesu ƒe kpɔɖeŋua, eye wolɔ̃a amewo.\n13. Ne míelɔ̃ amewo la, aleke esia akpe ɖe wo ŋu woate ɖe Yehowa ŋu?\n13 Ne míelɔ̃ amewo la, esia ate ŋu ana woadi be yewoasrɔ̃ nu tso mía Fofo si le dziƒo la ŋu. Le kpɔɖeŋu me, ale si nɔviwo ɖe lɔlɔ̃ fia wo nɔewo le nutome gã takpekpe aɖe me la wɔ dɔ ɖe ŋutsu aɖe si le Thailand la dzi ale gbegbe. Esi wòtrɔ yi aƒe me la, ebia tso Ðasefowo si be woava nɔ Biblia srɔ̃m kpli ye zi eve le kwasiɖa me. Eɖe gbeƒã na eƒe ƒomea me tɔwo katã, eye ɣleti ade pɛ ko le takpekpea megbe la, ewɔ eƒe sukuvi ƒe dɔdeasi gbãtɔ si nye Biblia xexlẽ le Fiaɖuƒe Akpata me. Be míadzro mía ɖokui me akpɔ ale si gbegbe míelɔ̃ amewoe la, anyo be míabia mía ɖokui be: ‘Ðe medzea agbagba kpena ɖe nye ƒometɔwo, hamea me tɔwo kple ame siwo medoa goe le gbeadzi ŋua? Ðe medzea agbagba be mabu amewo abe ale si Yehowa bua woe enea?’\nAMEGÃXIWO KPLE ALẼVIWO\n14, 15. Nɔnɔme gbegblẽ kawoe ame geɖe ɖena fiana, gake aleke wo dometɔ aɖewo trɔ woƒe nɔnɔmee?\n14 Le ŋkeke mamlɛ siawo me la, amewo gaɖea nɔnɔme bubu aɖewo hã fiana, siwo wòle be Kristotɔwo naƒo asa na. Le kpɔɖeŋu me, ame geɖe nye ame siwo melɔ̃a nu nyui o, alo abe ale si gɔmeɖeɖe aɖewo gblɔe ene la, “wolé fu nu nyui” alo “wotsia tsitre ɖe nu nyui ɖe sia ɖe ŋu.” Woanye ame siwo meɖua wo ɖokuiwo dzi o, ame wɔadãwo. Ame aɖewo nye totrilawo. Wowɔa nu nuŋumabumabutɔe, eye wometsɔa ɖeke le nu siwo woƒe nuwɔnawo agblẽ le ame bubuwo ŋu la me o.\n15 Ame geɖe siwo wɔa nu gbegblẽ mawo tsã la va zu ame nyuiwo fifia. Wogblɔ tɔtrɔ wɔnuku sia ŋuti nya ɖi le Biblia me nyagblɔɖi aɖe me. (Xlẽ Yesaya 11:6, 7.) Biblia gblɔ le afi ma be lã wɔadãwo, abe amegãxiwo kple dzatawo ene, le aƒemelãwo, abe alẽwo kple gbɔ̃viwo ene, gbɔ le ŋutifafa me. Nu ka tae wole wo nɔewo gbɔ kpoo? Biblia ɖe eme be, esi “sidzedze Yehowa axɔ anyigba la dzi” tae. (Yes. 11:9) Lãwo mate ŋu asrɔ̃ nu tso Yehowa ŋu o, eya ta ale si amewo atrɔ woƒe amenyenye la koŋ ŋue nyagblɔɖi sia ku ɖo.\nBiblia ƒe mɔfiamewo dzi wɔwɔ nana amewo ƒe nɔnɔme trɔna! (Kpɔ memama 16)\n16. Aleke Biblia kpe ɖe amewo ŋu wotrɔ woƒe nɔnɔme?\n16 Ame gbogbo aɖewo nye ame wɔadãwo tsã abe amegãxiwo ene, gake fifia, wonɔa anyi le ŋutifafa me kple ame bubuwo. Àte ŋu axlẽ wo dometɔ aɖewo ƒe ŋutinyawo le nyati siwo ƒe tanyae nye “Biblia Le Amewo Ƒe Agbenɔnɔ Trɔm” me le jw.org. Ame siwo va nya Yehowa hele esubɔm la mele abe ame siwo ŋu ɖokuitsɔtsɔ na Mawu ƒe nɔnɔme dzena le, gake womenana wòkpɔa ŋusẽ ɖe woƒe agbe dzi o la ene o. Ame mawo tɔgbi wɔa nu abe ɖe wosubɔa Mawu ene, gake woƒe nuwɔnawo mefia nenema o. Ke boŋ ame siwo nye ame wɔadãwo tsã la va do “amenyenye yeye si wowɔ le Mawu ƒe lɔlɔ̃nu nu le dzɔdzɔenyenye kple nuteƒewɔwɔ vavãtɔ me.” (Ef. 4:23, 24) Ne amewo va le nu srɔ̃m tso Mawu ŋu la, wova kpɔnɛ be ehiã be yewoanɔ agbe wòasɔ ɖe eƒe nudidiwo nu. Esia ʋãa wo be woaɖe asi le nu siwo dzi woxɔ se tsã la ŋu eye woatrɔ woƒe nɔnɔme kple agbenɔnɔ siaa. Mele bɔbɔe be woawɔ tɔtrɔ mawo o, gake Mawu ƒe gbɔgbɔa akpe ɖe ame siwo di vevie be yewoawɔ Mawu ƒe lɔlɔ̃nu la ŋu.\n“TE ÐOKUIWÒ ÐA TSO AME SIAWO GBƆ”\n17. Aleke míawɔ be ame siwo meɖea mawumenɔnɔmewo fiana o la ƒe nuwɔnawo nagakpɔ ŋusẽ ɖe mía dzi o?\n17 Egbea, vovototo si le ame siwo subɔa Mawu kple ame siwo mesubɔnɛ o dome va le dzedzem ƒãa wu tsã. Ele be mí ame siwo le Mawu subɔm la míakpɔ nyuie be míagasrɔ̃ ame madzɔmadzɔwo ƒe nɔnɔmewo o. Míedi be míawɔ ɖe aɖaŋuɖoɖo si tso Mawu gbɔ be míate mía ɖokui ɖa tso ame siwo ŋu woƒo nu tsoe le 2 Timoteo 3:2-5 gbɔ la dzi. Enye nyateƒe be míate ŋu aƒo asa na ame siwo ɖea nɔnɔme gbegblẽwo fiana la keŋkeŋ ya o. Ðewohĩ ahiã be míawɔ dɔ kpli wo, míade suku kpli wo alo mía kpli wo míanɔ aƒe ɖeka me. Gake míate ŋu aƒo asa na woƒe nuŋububu kple woƒe nɔnɔme gbegblẽwo. Nu kae ate ŋu akpe ɖe mía ŋu? Eyae nye be míado ŋusẽ míaƒe xɔse to Biblia sɔsrɔ̃ kpakple hadede kple ame siwo ɖoe kplikpaa be yewoasubɔ Yehowa la dzi.\n18. Aleke míaƒe nuƒoƒo kple agbenɔnɔ ate ŋu awɔe be amewo nadi be yewoanya Yehowa?\n18 Ele hã be míadze agbagba vevie akpe ɖe amewo ŋu woanya Yehowa. Di mɔnukpɔkpɔwo nàɖi ɖase na amewo eye nàbia Yehowa be wòakpe ɖe ŋuwò nàgblɔ nya si sɔ le ɣeyiɣi si sɔ me. Ele be míana amewo nanya be Yehowa Ðasefowoe míenye. Ne míewɔe alea la, míaƒe agbenɔnɔ nyui la ahe kafukafu vɛ na Mawu, ke menye na míawo ŋutɔwo o. Yehowa fia mí be “míatsri mawumavɔmavɔ̃ kple xexea me nudzodzrowo, eye be míanɔ agbe le ŋuɖɔɖo kple dzɔdzɔenyenye kpakple ɖokuitsɔtsɔ na Mawu me le fifi nuɖoanyi sia me.” (Tito 2:11-14) Ne míesrɔ̃a Yehowa eye míenɔa agbe abe ale si wòdi tso mía si ene la, amewo ade dzesii, eye wo dometɔ aɖewo gɔ̃ hã agblɔ be: “Míayi kpli mi, elabena míese be Mawu li kpli mi.”—Zak. 8:23.\n^ mm. 10 Helagbe me nya si gɔme woɖe be “ameŋugblẽla” alo “amenutsola” ye nye di·aʹbo·los, si nye dzesideŋkɔ si Biblia zã na Satana, ame si gblɔ alakpanya vɔ̃ɖi ɖe Mawu ŋu.


Hiob 11 | Biblia Le Internet Dzi | Xexe Yeye Gɔmeɖeɖe\nZofar ƒe nuƒo gbãtɔ (1-20)\nEbu fɔ Hiob ɖe eƒe nya dzodzrowo ta (2, 3)\nEgblɔ na Hiob be wòaɖe asi le nu vɔ̃ɖi wɔwɔ ŋu (14)\n11 Naamatɔ Zofar+ ɖo eŋu be: 2 “Ðe woagbe nya gbogbo siawo ŋu ɖoɖoa,Alo ɖe nu kpoloe ƒoƒo ana ame ƒe nya nadzɔa?* 3 Ðe wò nya dzodzro siawo ade ga nu na amewoa? Ðe ame aɖeke magbe nya na wò ɖe wò alɔmeɖenyawo ta oa?+ 4 Èle gbɔgblɔm be, ‘Kpɔtsɔtsɔ mele nye nufiamewo ŋu o,+Eye medza le ŋkuwòme.’+ 5 Ke hã, ne ɖe Mawu ŋutɔ ake nu,Eye wòaƒo nu na wò ɖe!+ 6 Ekema aɖe nunya ŋuti nya ɣaɣlawo afia wò,Elabena nunya vavãtɔ keke ta ŋutɔ. Ekema ànyae be Mawu ŋlɔa wò vodada aɖewo be. 7 Ðe nàte ŋu ake ɖe Mawu ƒe nu goglowo ŋuAlo anya nu sia nu tso Ŋusẽkatãtɔ la ŋua?* 8 Ekɔ gbɔ dziƒo ŋu sãsãsã. Nu kae nàte ŋu awɔ? Egoglo kura wu Tsiẽƒe.* Nu kae nàte ŋu anya le eŋu? 9 Edidi boo wu anyigbaEye wòkeke sãa wu atsiaƒu. 10 Ne etso eme va yi eye wòlé ame de gaxɔ me eye wòɖi ʋɔnu la,Ame kae ate ŋu atso ɖe eŋu? 11 Elabena edzea si ameblelawo. Ne ekpɔ nu vɔ̃ɖi la, ɖe manya oa? 12 Ne gbetedzi ate ŋu adzi amegbetɔ* la,Eya ko hafi bometsila hã adze nunya. 13 Ne ɖe nàdzra wò dzi ɖo,Eye nàke wò abɔwo me ado gbe ɖa. 14 Ne nu vɔ̃ɖi le asiwò me la, tsɔe ƒu gbe ɖe adzɔge ke,Eye nu madzɔmadzɔ aɖeke meganɔ wò agbadɔ me o. 15 Ekema àte ŋu afɔ ta dzi mokakamanɔmee;Àli ke sesĩe, eye màvɔ̃ o. 16 Ekema àŋlɔ wò hiãkame be;Àɖo ŋku edzi ko abe tsi siwo si va to ŋuwò yi ene. 17 Wò agbe me akɔ wu ŋdɔkutsu dzatsɛ;Eye eme viviti anɔ abe ŋdikekeli ene. 18 Kakaɖedzi anɔ asiwò, elabena mɔkpɔkpɔ li,Àtsa ŋku godoo, eye àmlɔ anyi aɖe dzi ɖi. 19 Àmlɔ anyi, eye ame aɖeke mado vɔvɔ̃ na wò o,Ke boŋ ame geɖe abia amenuveve tso gbɔwò. 20 Gake ame vɔ̃ɖiwo ya ƒe ŋku atsi;Womakpɔ bebeƒe aɖeke o,Eye woƒe mɔkpɔkpɔ koe nye ku.”*+\n^ Alo, “ɖe adegbeƒola ƒe nya adzɔa?”\n^ Alo “anya seƒe na Ŋusẽkatãtɔ laa?”\n^ Alo, “Ne woadzi gbetedzi wòanye amegbetɔ.”\n^ Alo, “ku ko woƒe luʋɔ anɔ mɔ kpɔm na.”


KARABARA 1 AKP - Wũ ɔnyii Tiofilo, i wũ ɔko ɖeakatɔ̃ - Bible Search\nYOHANES 21 KARABARA 2\n1Wũ ɔnyii Tiofilo, i wũ ɔko ɖeakatɔ̃ ame ne, lotsɛrɛ loɣere-ɔ ara wa ɔɖuɖu i Yesu ɔbara gu nwa ɔte, 2ita i ɔwi gɔ ɔsɛ ɔ̃ karabara karɔ̃ isɛ iabo ɔwi gɔ i Ɣaa ɔsu wũ ɔkɛlɛgu kato. Si ɔ̃akɛlɛ kato ne, Yesu ɔki i Siwarã Bielea ɔle iso ɔte katɔ̃memasɛdze ma ɔɖi ɔtã so ara. 3I ɔ̃ kukpi kama ne, ɔɖi so ɔte ma i siri agbãagbã iso i ayi sina ame sɔ gbaã ne, ɔpia ngbã. Ɔɖe mma lonya wũ ika i Ɣaa sigarakaɖekɔ̃ iso. 4Ɔwi ɔwɛ̃ gɔ masakanya ne, ɔsɛ̃ ɔtã ma sɔ, “Midaarui i Yerusalem. Ɣɛɛ miwe misia Siwarã Bielea dzɛ loɣere mi sɔ wũ Ɔse ɔɣɛ ɔsɛ sɔ ɔ̃atã mi. 5Yohanes ne, ndu miɖe ɔsu ɔbara Ɣaa itupie kubarara ɔtã maturi. Ɣɛɛ ayi kɛkɛĩ ame ne, Ɣaa to ɔ̃asu Siwarã Bielea ɔpie mi.”\n6Gɔ katɔ̃memasɛdze gu Yesu ɔledza isarɛ ne, makarɛ wũ sɔ, “Bosate, kiniɔkiniɔ ato abie sɔ aaledza Israel sigarakaɖekɔ̃ itara?” 7Ne Yesu ɔɣere ma sɔ, “Iinya sɔ miatsue ɔwi ɣee ayi wa i Tete ɔɣɛ ɔsɛ i ɔ̃ ɔle ame sɔ nnɛmɔ aaba. 8Ɣɛɛ ne, mito miafɔ ɔle ɔwi gɔ i Siwarã Bielea ɔɔba mi iso, miaɣɛ wũ itɔ̃me ita i Yerusalem gu Yudea ɔɖuɖu gu Samaria isɛ iabo kayiiso katsɔrakɔ̃.”\n9Gɔ ɔɣere ma ara wagbe ɔro ne, Ɣaa ɔsu wũ ɔkɛlɛgu kato gɔ maɣɛ mato manyɔ wũ gbɔgbɔɔgbɔ ɔbo i idɔdɔ ame fiɛ ɔyu ma i anɔ. 10Gɔ maɣɛ mato manyɔ ɔ̃ kuɖokpo ikɛlɛ ne, ɔluwɛ̃ marɛrɛ̃ inyɔ mawɛ̃ ma mpia ara fudza ɔɖi so mate ma, 11ne maɣere ma sɔ, “Galilea marɛrɛ̃, be ɔso fiɛ miɣɛ minyɔ kato ngbɔ? Yesu gɔ i Ɣaa ɔfɔ ɔbɔrɛgu i mi kɔrɛ fiɛ ɔkɛlɛ kato ne, ɔto ɔ̃aledza ikpese iba lɛ kumɛgɔ minya wũ ɔse fiɛ ɔkɛlɛ kato.”\nMatia Ɔfɔ Yuda Kasɛkɔ̃.\n12Ne kama ne, katɔ̃memasɛdze ɔso mabɔrɛ i kube gɔ marɔ sɔ Nnɔĩ adziri Kube iso makɛlɛ Yerusalem. Ita i mmɔ ibo ɔmagɛ̃ ame aaɖe lɛ igu iwɛ̃ kere. 13Gɔ masɛ maabo ɔmagɛ̃ ame ne, maya makɛlɛ ma kawekɔ̃ i iyo nɛ matsue masia iso ame. Mma lowe i mmɔ nɖe Petro gu Yohanes gu Yakobo gu Andrea gu Filipo gu Toma gu Bartolomeo gu Mateo gu Yakobo gɔ nɖe Alfeo ɔbi gu Simon gɔ nto ɔkpɛ̃ ɔtã isɛguso gu Yuda gɔ nɖe Yakobo ɔbi. 14Mmagbe ɔɖuɖu gu marɔ̃go mawɛ̃ gu Yesu ɔnyi Maria gu Yesu makpeama ɔwe adzuni awɛ̃ mala maɔsarɛ maɔkparama kayi ɔwi biara.\n15Ayi wamɔ ame ne, mma lofɔ maɖe ɔba maasarɛ, maaɖe lɛ maturi kulafa gu sinyɔ. Ne Petro ɔta ɔya ɔɣere ma sɔ, 16“Wũ manyii, ara wa matsɛrɛ i Ɔko Sekelea ame ne, ikote sɔ iaba i ne ame lɛ kumɛgɔ i Siwarã Bielea ɔki i Igara David iso ɔɣɛ ɔsɛ kokooko i Yuda gɔ loɖi Yesu ɔtã mamɔɛ̃ iso. 17Yuda ɔ̃ wũ ɔɖe bo ikuri ame ɔwɛ̃ gɔ i Bosate ɔɖi sɔ tee ɔ̃abara katɔ̃memasɛdze karabara.”\n18Masu ɔ̃ ikpi sikã dzɛ ɔfɔ maɣa karɔ̃ ga iso ɔsɛ ɔ̃akpi. Gɔ ɔkpase ne, ɔfã ɔbiɛ, ne ɔ̃ ayirira ɔɖuɖu ɔbɔrɛ afere i karɔ̃ ne. 19Ɔ̃ kukpi itɔ̃me ɔki ikã i Yerusalem maturi ɔɖuɖu ɔnɔ ne. Ngbegɔ ɔkpi masɛ makpere sɔ Hakeldamak i ma siɖe ame gɔ karɔ̃ nɖe sɔ Ima Karɔ̃.\n20Ne Petro ɔkɛlɛgu i katɔ̃ sɔ, “Matsɛrɛ i David Kuka Ɔko ame sɔ,\n‘Ɔ̃ iyo si ikpese iyoku,\nkuwɛ̃ si ɔdaasɛ i mmɔ.’\nMatsɛrɛ ana sɔ,\n‘Mitã sɔ ɔturi mama si ɔya i ɔ̃ kanya.’\n21Ne ɔso ne, ikote sɔ ɔmama aabo i bo ndɛ̃ lɛ aɖansiɛ ɔtã Bosate Yesu ita ibɔrɛ i makpise ame. Iaɖe ngɔ lowe i bo ikuri ame ku ɔwi gɔ ɔɖuɖu i bo gu Yesu sɛ boki, 22ita i ɔwi gɔ i Yohanes ɔpɛ Ɣaa itupie kubarara imomo isɛ iabo ɔwi gɔ i Ɣaa ɔsu Yesu ɔkɛlɛgu kato.”\n23Ne ɔso maɖi maturi inyɔ ma nɖe Matia gu Yosef gɔ masɛ makpere sɔ Barsaba, ana ne, masɛ makpere wũ sɔ Yusto. 24Ne kama makparama kayi maɣɛ sɔ, “Bosate, fɔ nɣe maturi ɔɖuɖu adzuni ame. Ne ɔso te bo ngɔ aɖi i maturi inyɔ magbe ndɛ̃ 25sɔ ɔ̃aya i katɔ̃memasɛdze ndɛ̃ ngbegɔ i Yuda ɔnyua fiɛ ɔkɛlɛ ngbegɔ lokote wũ.” 26Gɔ makidza atalebi sɔ si masu manyɔ sɔ ma nna i Ɣaa ɔɖi ne, Matia ɔkpɛ loya, ne ɔso masu wũ mabua i katɔ̃memasɛdze iweo-ɔwɛ̃ mamɔ iso.


Yakobo 4 | Biblia Le Internet Dzi | Xexe Yeye Gɔmeɖeɖe\nMèganye xexea xɔlɔ̃ o (1-12)\nMitsi tsitre ɖe Abosam ŋu (7)\nMite ɖe Mawu ŋu (8)\nNuxlɔ̃ame ku ɖe dada ŋu (13-17)\n“Ne Yehowa lɔ̃” (15)\n4 Afi kae aʋawɔwɔ kple dzrewɔwɔ siwo le mia dome la tso? Ðe menye miaƒe ŋutilãmenudzodzro siwo wɔa avu le miaƒe ŋutinuwo me la mee wotso oa?+ 2 Nu dzroa mi, ke miekpɔnɛ o. Miewua ame eye miebiãa ŋu, ke miaƒe asi mesua edzi o. Miewɔa dzre, eye miewɔa aʋa.+ Ke miekpɔa nu si dim miele o, elabena miebiaa Mawu o. 3 Ne miebia la, miexɔnɛ o, elabena susu vɔ̃e mietsɔ le ebiam, ale be miatsɔe aɖi kɔ na miaƒe ŋutilãmenudzodzrowo. 4 Ahasiwɔlawo,* ɖe mienyae be xɔlɔ̃dzedze xexea nye futɔnyenye na Mawu oa? Eya ta ame sia ame si dina be yeanye xexea xɔlɔ̃ la, ewɔa eɖokui Mawu ƒe futɔ.+ 5 Alo ɖe miebu be dzodzroe ŋɔŋlɔ la gblɔ be: “Gbɔgbɔ si xɔ aƒe ɖe mía me la dzroa nu le ŋubiabiã me” mahã?+ 6 Ke amenuveve si Wònana la lolo wu. Eya ta ŋɔŋlɔ la gblɔ be: “Mawu tsia tsitre ɖe dadalawo ŋu,+ ke evea ɖokuibɔbɔlawo nu.”+ 7 Eya ŋuti mibɔbɔ mia ɖokui ɖe Mawu te;+ ke mitsi tsitre ɖe Abosam+ ŋu, eye asi le mia gbɔ.+ 8 Mite ɖe Mawu ŋu, eye ate ɖe mia ŋu.+ Miklɔ miaƒe asiwo, mi nu vɔ̃ wɔlawo,+ eye mikɔ miaƒe dziwo ŋu,+ mi dzimevesusulawo. 9 Mixa nu, mifa konyi, eye mifa avi.+ Mina miaƒe nukoko natrɔ azu nuxaxa, eye miaƒe aseyetsotso natrɔ azu mɔkpɔkpɔbuɖeame. 10 Mibɔbɔ mia ɖokui ɖe anyi le Yehowa* ŋkume,+ ekema ado mi ɖe dzi.+ 11 Nɔviwo, midzudzɔ nya si medze o la gbɔgblɔ ɖe mia nɔewo ŋu.+ Ame si ƒoa nu le nɔvi aɖe ŋu, alo drɔ̃a ʋɔnu nɔvia la, eƒoa nu tsia tre ɖe se la ŋu, eye wòdrɔ̃a ʋɔnu se la. Ke ne èdrɔ̃a ʋɔnu sea la, ekema mènye sedziwɔla o, ke ʋɔnudrɔ̃la boŋ. 12 Senala kple Ʋɔnudrɔ̃la+ ɖeka koe li, ame si tea ŋu xɔa ame ɖe agbe, eye wòtea ŋu tsrɔ̃a ame.+ Ke wò la, ame kae nènye be nèle ʋɔnu drɔ̃m hawòvi?+ 13 Azɔ misee, mi ame siwo gblɔna be: “Egbe alo etsɔ la, míayi du si me, eye míanɔ afi ma ƒe ɖeka, eye míatsa asi akpɔ viɖe,”+ 14 evɔ mienya ale si miaƒe agbe anɔ etsɔ o.+ Elabena afu si dona ɣeyiɣi vi aɖe eye emegbe wòbuna ko mienye.+ 15 Ele be miagblɔ boŋ be: “Ne Yehowa* lɔ̃ la,+ míanɔ agbe awɔ esi alo ekemɛ.” 16 Ke azɔ miele dadam hele adegbe ƒuƒlu ƒom. Adegbeƒoƒo sia katã nye vɔ̃. 17 Eya ta ame si nya nu nyui gake mewɔe o la, enye nu vɔ̃ nɛ.+\n^ Alo, “Mi ame mawɔnuteƒewo.”


Georgiagbe Me Biblia: Kesinɔnu Aɖe Nɔ Ɣaɣla Ƒe Alafa Geɖe\nGBE BUBU Afrikaans Albanian Amharic Arabic Armenian Aymara Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hiligaynon Hungarian Igbo Iloko Indonesian Italian Japanese Kazakh Kikuyu Kinyarwanda Kirghiz Korean Lingala Lithuanian Luo Malagasy Norwegian Nzema Papiamento (Aruba) Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Turkish Twi Ukrainian Vietnamese Xhosa Yoruba Zulu\nAgbalẽnyalaa kpɔe kple eƒe ŋkuwo gake mexɔe se o. Elé ŋku ɖe blema asinuŋɔŋlɔa ŋu hegalé ŋku ɖe eŋu ake. Atsyã si me woŋlɔe ɖo kple eƒe gbeŋutise na wòva ka ɖe edzi azɔ be Biblia siwo gɔme woɖe ɖe Georgiagbe me la ƒe xoxoetɔ si ŋu woke ɖo la ƒe kakɛwoe nye ema kpɔm yele!\nWOFƆ kesinɔnu ma le December 1922 ƒe nuwuwu lɔƒo, esime Georgiagbe ŋuti nunyala Ivané Javakhishvili nɔ numekuku wɔm le ale si wowɔ to Georgiagbe me alfabetawo vɛ la ŋu. Eva ke ɖe Yerusalem Talmud ƒe kɔpi aɖe ŋu. Esi wònɔ ŋku lém ɖe eŋu la, ekpɔe be woŋlɔ Georgiagbe ɖe agbalẽa dzi kpɔ hafi tutui va ŋlɔ Hebrigbe ɖe edzi. *\nNuŋɔŋlɔ siwo le “ɣaɣla” le Talmud nuŋɔŋlɔawo te lae nye Biblia gbalẽ si nye Yeremiya me nya aɖewo siwo woŋlɔ ɖe agbalẽa dzi tsã tso keke ƒe alafa atɔ̃lia Mía Ŋɔli (M.Ŋ.) me ke. Hafi woafɔ kesinɔnu sia la, Georgiagbe me Biblia-gbalẽ xoxoetɔ si woŋlɔ kple asi si wonya lae nye esi woŋlɔ le ƒe alafa asiekelia M.Ŋ. me. Eteƒe medidi o, wova ke ɖe Biblia gbalẽ bubu siwo nɔ anyi tso ƒe alafa atɔ̃lia M.Ŋ. me alo do ŋgɔ na ema kura gɔ̃ hã la ŋu. Bu eŋu kpɔ ko be woke ɖe Biblia-gbalẽ siwo woŋlɔ ƒe alafa ʋɛ aɖewo ko le Yesu kple apostoloawo ƒe ku megbe ŋu!\nAme kae ɖe agbalẽ sia gɔme? Gbegɔmeɖela ɖeka aɖee loo alo gbegɔmeɖela veviedonula aɖewoe ƒo ƒu ɖe egɔme? Womeke ɖe blemanuŋlɔɖi aɖeke si ana míakpɔ ŋuɖoɖo na nya sia ŋu haɖe o. Aleke kee wòɖale o, edze ƒãa be woɖe Biblia alo eƒe akpa aɖewo me ɖe Georgiagbe me tso keke ƒe alafa enelia me ke eye be Georgiatɔwo nya Mawu ƒe Nya la le wo degbe me tso ɣemaɣi ke.\nŊutinya aɖe si ɖee fia be Georgiatɔwo nya Ŋɔŋlɔawo me nyawo nyuie la dze le agbalẽ si nye The Martyrdom of St. Shushanik the Queen, si ƒo nu tso fianyɔnu aɖe si ku xɔsetaku ŋu, si woanya ŋlɔ le ƒe alafa atɔ̃lia ƒe nuwuwu lɔƒo la me. Esi agbalẽŋlɔlaa nɔ nu ƒom tso nɔnɔme wɔnublanui si me fianyɔnua to ŋu la, eyɔ mawunyakpukpui aɖewo tso Psalmowo, Nyanyuigbalẽawo kple Biblia ƒe akpa bubuwo me, eye wòhe susu yi wo me nya aɖewo hã dzi. Egblɔ hã be esi Shushanik srɔ̃ Varsken, si nye Georgia Fiaɖuƒe si le Kartli la dziɖula, di vevie be yeadze Persia-megãwo ŋu ta la, egbe nu le “Kristotɔnyenye” gbɔ hege ɖe Persia Zoroasta subɔsubɔha me, eye wòbia tso srɔ̃anyɔnua si be eya hã nawɔ nenema ke. Le agbalẽa ƒe nya nu la, fianyɔnua gbe be yemagbe nu le yeƒe xɔse gbɔ o eye wòtsɔa Ŋɔŋlɔawo me nyawo faa akɔ na eɖokui le eƒe agbemeŋkeke mamlɛawo me.\nEdze kɔtɛ be tso ƒe alafa atɔ̃lia me ke la, womedzudzɔ Biblia gbugbɔgaŋlɔ kple egɔmeɖeɖe ɖe Georgiagbe me o. Biblia ƒe asinuŋɔŋlɔgbalẽ geɖe siwo le Georgiagbe me la na ale si gbegbe nuŋlɔla kple gbegɔmeɖela dovevienuwo ku kutrii la dze ƒãa. Na míadzro ŋutinya wɔdɔɖeamedzi sia ƒe akpa eve aɖewo me kpɔ. Míaƒo nu tso Biblia gɔme ɖeɖe kple etata ŋu.\nBIBLIA GƆMEÐEÐE GEÐEWO DO\n“Nye, Giorgi, si nye saɖeagaxɔmenɔla dzro ko lae ɖe Psalmowo ƒe agbalẽ sia gɔme tso Helagbe yeyea me ɖe Georgiagbe me le kutrikuku kple agbagbadzedze geɖe me.” Georgiatɔ saɖeagaxɔmenɔla Giorgi Mtatsmindeli si nɔ anyi le ƒe alafa 11 lia me lae ŋlɔ nya mawo. Nu ka tae wògahiã be woaɖe Biblia gɔme ɖe Georgiagbe me evɔ Georgiagbe me Biblia gɔmeɖeɖe aɖe nɔ anyi ƒe alafa geɖewoe nye ema?\nGeorgiagbe me Biblia siwo nye asinuŋɔŋlɔgbalẽ gbãtɔwo la dometɔ ʋɛ aɖewo koe gakpɔtɔ nɔ anyi le ƒe alafa 11 lia me. Biblia gbalẽawo dometɔ aɖewo bu kura. Gawu la, gbea hã nɔ tsitsim, eya ta esesẽna na nuxlẽlawo be woase asinuŋɔŋlɔ gbãtɔ mawo gɔme. Togbɔ be gbegɔmeɖela geɖewo ku kutri vevie ɖe Biblia gɔme ɖe Georgiagbe yeyea me hã la, akpa si Giorgi wɔ lae ɖe dzesi wu. Etsɔ Georgiagbe me Biblia gɔmeɖeɖe siwo li la sɔ kple Helagbe me asinuŋɔŋlɔgbalẽwo eye wòɖe akpa siwo bu kple agbalẽ blibowo gɔ̃ hã gɔme. Ekpɔa eƒe dɔdeasi siwo wòwɔna le saɖeagaxɔa me la gbɔ le ŋkeke me. Ke eɖea Biblia gɔme le zã me.\nGiorgi ŋɔlimetɔ Ephrem Mtsire va yi Giorgi ƒe dɔa dzi. Eŋlɔ gbegɔmeɖeɖe ƒe mɔfiame vevi aɖewo ɖi si va ɖe vi na gbegɔmeɖelawo. Gbegɔmeɖeɖe ŋuti se vevi aɖewo le mɔfiame mawo me, abe nyawo gɔme ɖeɖe tso gbe gbãtɔ si me woŋlɔ wo ɖo la me ɣesiaɣi si wòanya wɔ kple gbe gbãtɔa gɔme ɖeɖe pɛpɛpɛ evɔ gɔmeɖeɖea nanya se hã ene. Eto etenuŋɔŋlɔwo dede nyaawo te kple axadzinuŋɔŋlɔ hã vɛ le agbalẽ siwo gɔme wòɖe ɖe Georgiagbe me la me. Ephrem gbugbɔ ɖe Biblia gbalẽ blibowo gɔme. Dɔ siwo Giorgi kple Ephrem wɔ la ɖo gɔmeɖoanyi sesẽ aɖe ɖi na gbegɔmeɖeɖedɔ bubuwo.\nLe ƒe alafa si kplɔe ɖo me la, agbalẽwo ŋɔŋlɔ va xɔ aƒe ɖi le Georgia. Wova ɖo agbalẽsrɔ̃ƒe deŋgɔwo ɖe Gelati kple Ikalto. Agbalẽnyala geɖewo xɔe se be Biblia si woyɔna be Gelati Bible (Gelati Biblia), si wodzra ɖo ɖe Georgia blemanudzraɖoƒe (Georgian National Centre of Manuscripts), la nye Biblia bliboa gɔme ɖeɖe yeyee, si gɔme Gelati alo Ikalto agbalẽnyala aɖe ɖe.\nDɔ kae Biblia gɔmeɖeɖedɔ sia wɔ ɖe Georgiatɔwo dzi? Le ƒe alafa 12 lia me la, Georgia hakpanyaŋlɔla Shota Rustaveli ŋlɔ agbalẽ aɖe si woyɔ be Vepkhis-tqaosani (Aʋawɔla Si Le Kpɔ̃gbalẽwu Me), si xɔ ŋkɔ le ƒe alafa siwo kplɔe ɖo me ale gbegbe be wova da ŋkɔ ɖe edzi be Georgiatɔwo ƒe Biblia evelia. Egbegbe Georgia agbalẽnyala K. Kekelidze gblɔ be ne menye Biblia mee hakpanyaŋlɔlaa yɔ nya tsoe tẽe o hã la, “eƒe susu aɖewo wɔ ɖeka kple Biblia me nya vovovowo.” Togbɔ be lɔlɔ̃nyawo koŋ ŋue hakpanyaa ku ɖo hã la, eƒo nu tso xɔlɔ̃wɔwɔ vavã, dɔmenyowɔwɔ, bubudede nyɔnuwo ŋu kple amedzrowo lɔlɔ̃ ɖokuitɔmadimaditɔe ŋu zi geɖe. Nu siawo kpakple nɔnɔme nyui siwo Biblia fia la wɔ akpa vevi aɖe le Georgiatɔwo ƒe tamebubu me hena dzidzime geɖe eye wogakpɔtɔ bunɛ be enye agbe nyui nɔnɔ ŋuti kpɔdzidze na yewo.\nFIAƑOMEA TSƆ ÐE LE BIBLIA TATA ME VEVIE\nLe ƒe alafa 17 lia ƒe nuwuwu la, Georgia fiaƒomea di vevie be yewoakpɔ egbɔ be wota Biblia. Le taɖodzinu sia ta la, Fia Vakhtang VI ɖo agbalẽtaƒe ɖe Tbilisi, si nye woƒe fiadua me. Ke hã Biblia gbalẽwo katã mesɔ gbe be woatae o. Ðeko wònɔ abe ɖe Georgiagbe me Biblia ganɔ ɣaɣla ake ene. Asinuŋɔŋlɔawo ƒe akpa aɖewo koe li woakpɔ eye wonɔ Georgiagbe si ame geɖe megadona o la me. Gbeŋutinunyala bibi Sulkhan-Saba Orbeliani ye wode dɔ asi na be wòato Biblia me nyawo me ahaɖe agbalẽ siwo susɔ la gɔme.\nOrbeliani lé fɔ ɖe dɔa ŋu wɔ. Esi wòse gbe geɖe, siwo dome Helagbe kple Latingbe hã le ta la, ete ŋu wɔ numekuku le agbalẽ vovovo siwo le gbe bubuwo me kpakple asinuŋɔŋlɔ siwo le Georgiagbe me la me. Ke hã esi wòɖoe be yeaku nu me tsitotsito ahawɔ dɔa anukwaretɔe ta la, esia medze Georgia Orthodɔks Sɔlemehaa ŋu o. Eya ta sɔlemehakplɔlawo tso enu be ele sɔlemehaa gɔme zɔm eye wodze agbagba ƒoe ɖe fia la nu wòxɔ Biblia gɔme ɖeɖe dɔa le esi. Le Georgia gbalẽ aɖewo ƒe nya nu la, sɔlemeha la ƒe aɖaŋuɖotakpekpea ƒoe ɖe Orbeliani nu wòtɔ dzo Biblia si ŋu wòwɔ dɔ le ƒe geɖe la!\nDzidzɔtɔe la, Mtskheta (Mcxeta) Asinuŋɔŋlɔgbalẽ la ƒe kɔpi ɖeka, si wogayɔna be Saba’s Bible (Saba Ƒe Biblia) la gakpɔtɔ li va de asi na egbea eye numeɖeɖe si Orbeliani ŋlɔ kple asi hã le eme. Ke hã ame aɖewo ke ɖi be menye Biblia sia ŋue sɔlemehakplɔlawo tsi tsitre ɖo o. Megbenyawo ko ŋue kakaɖedzi le be eyae ŋlɔe.\nTogbɔ be kplamatsɛdonu geɖe nɔ anyi hã la, Biblia tata gakpɔtɔ nye nu vevitɔ na fiaƒometɔ aɖewo ɣemaɣi. Tso ƒe 1705 va ɖo ƒe 1711 me la, wota Biblia ƒe akpa aɖewo. Le Georgia Fiavi siwo nye Bakari kple Vakhushti ƒe agbagbadzedze ta la, wova ta Biblia bliboa mlɔeba le ƒe 1743 me. Magate ŋu anɔ ɣaɣla azɔ o.\n^ mm. 3 Le blema la, nu siwo dzi woŋlɔa nu ɖo la mebɔ o eye woxɔ asi hã. Eya ta nu si wowɔna ɣemaɣie nye be woƒlɔa nuŋɔŋlɔ xoxoawo ɖa le wo dzi eye wogbugbɔ ŋlɔa nu bubu ɖe eteƒe. Woyɔa asinuŋɔŋlɔgbalẽ siawo be palimpsests, si nye ŋkɔ si woɖe tso Helagbe me nya aɖe si fia “nu si woƒlɔ kpɔ” me.\nMAWU ƑE ŊKƆ DZE LE GEORGIAGBE ME BIBLIA ME\nŊkɔ si Mawu tsɔ na eɖokui le Biblia me lae nye Yehowa (Hebrigbe me, יהוה); ŋkɔ sia dze abe zi 7,000 sɔŋ ene le asinuŋɔŋlɔ si nɔ gbe gbãtɔa me la me. Woɖe ŋkɔ sia ɖa le Biblia gɔmeɖeɖe siwo le Georgiagbe me la dometɔ akpa gãtɔ me hetsɔ dzesideŋkɔ “Aƒetɔ” ɖo eteƒe. Ke hã Sulkhan-Saba Orbeliani ɖe ŋkɔ Yesu gɔme le Biblia si woyɔna be Saba’s Bible (Saba Ƒe Biblia) ƒe megbenyawo me ale: “Ieses: Tso Hebrigbe me [egɔmee nye]: Ieova Aƒetɔ ɖela la.” Dzidzɔtɔe la, Mawu ƒe ŋkɔ, Yehowa, dze le teƒe siwo katã wòle be wòanɔ la le New World Translation of the Holy Scriptures Biblia si gɔme Yehowa Ðasefowo ɖe ɖe Georgiagbe me, si woɖe ɖe go le ƒe 2006 me la me.\nKRISTOTƆNYENYE LE GEORGIA\nƔekaɣie Kristotɔnyenye ɖo Georgia? Womeke ɖe blemanuŋlɔɖi aɖeke si aɖo nya sia ŋu kakaɖedzitɔe la ŋu haɖe o. Ke hã Dɔwɔwɔwo ƒe agbalẽa gblɔ be Yudatɔwo alo ame siwo trɔ dzi me zu Yudatɔwo, siwo tso Ponto la nɔ ame siwo nɔ Yerusalem hese nya nyuia le ƒe 33 M.Ŋ. ƒe Pentekostea dzi la dome. Anɔ eme be esi wotrɔ yi aƒe la, wokaka Kristo ŋuti gbedeasia le afi ma. Edze ƒãa be, Kristo hamewo nɔ Ponto le ƒe 62 M.Ŋ. me lɔƒo. Egbegbe Turkey, si do liƒo kple Georgia la, ƒe dzieheɣedzeƒe gomee woyɔna le ƒe alafa gbãtɔ me be Ponto.—Dɔwɔwɔwo 2:9; 1 Petro 1:1.


Dukplɔla Na Woɖe Yehowa Ðasefowo Le Gaxɔ Me Le Turkmenistan\nGBE BUBU Afrikaans Albanian Armenian Azerbaijani Chichewa China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hiligaynon Hungarian Indonesian Italian Japanese Kikaonde Kinyarwanda Kirundi Korean Lithuanian Malagasy Myanmar Norwegian Polish Portuguese Romanian Russian Sepedi Serbian Serbian (Roman) Slovak Slovenian Spanish Swahili Swedish Tagalog Turkish Ukrainian Vietnamese Xhosa Yoruba Zulu\nTurkmenistan Ðe Asi Le Yehowa Ðasefo Siwo Wode Gaxɔ Me Le Woƒe Xɔse Ta La Ŋu\nNukutɔe la, Dukplɔla Gurbanguly Berdimuhamedov xɔ nya ɖe Yehowa Ðasefo enyi aɖewo siwo wolé de ga ɖe woƒe xɔse ta la nu. Woɖe asi le woawo kple gamenɔla bubuwo ŋu le October 22, 2014 dzi. Wolé Ðasefo siawo dometɔ ade de ga le esi wogbe be yewomawɔ asrafodɔ o le dzitsinya ta la ta, eye wokpa nya ɖe ame eve susɔeawo ŋu le woƒe mawusubɔsubɔdɔwo wɔwɔ ta.\nMerdan Amanov kple Pavel Paymov\nFoto etametɔ (tso miame yi ɖusime): Aibek Salayev, Matkarim Aminov kple Bahram Shamuradov\nWolé Ðekakpui siawo siwo gbe be yewomaxɔ asrafo ƒe hehe o le dzitsinya ta, siwo xɔ tso ƒe 18 va se ɖe ƒe 23, de ga le Seydi Dɔ Sesẽ Wɔƒe le Turkmenistan ƒe dzogbe aɖe. Wolé Merdan Amanov, Pavel Paymov, Suhrab Rahmanberdyyev kple Amirlan Tolkachev de asrafowo ƒe asaɖamegaxɔ me. Matkarim Aminov kple Dovran Matyakubov (medze le fotoa me o) le asaɖa si me wosẽa ŋuta le wu me, elabe wobu wo be wonye “sedzidala sẽtowo.” Wowɔ fu sɔhɛ siawo le gaxɔ me ŋutɔ eye wonɔ nɔnɔme madeamedziwo me.\nÐasefo eve siwo ŋuti wotsɔ alakpanyawo ɖo la dometɔ si nye Aibek Salayev xɔ ƒe 35 eye ame evelia si ŋkɔe nye Bahram Shamuradov hã xɔ ƒe 42. Wotu woawo hã ɖe asrafowo ƒe asaɖamegaxɔ me le Seydi. Wobe woanɔ ga me ƒe ene ɖe woƒe mawudzixɔse kple subɔsubɔdɔwɔnawo ta. Wolé wo de ga madzemadzee eye wosẽ ŋuta le wo ŋu vevie le gaxɔa me.\nAmirlan Tolkachev kple Suhrab Rahmanberdyyev\nÐasefo ɖeka si ŋkɔe nye Ruslan Narkuliev koe gakpɔtɔ le ga me le Turkmenistan. Wolée de ga ɖe asrafodɔgbegbe le dzitsinya ta kwasiɖa ʋɛ aɖewo ko do ŋgɔ na dukplɔla ƒe nyaxɔxɔ ɖe gamenɔlawo nu, eye anɔ eme be eƒe ŋkɔ mele Dukplɔlaa ƒe Dɔwɔƒea ƒe nuŋlɔɖiwo me o. Senyala siwo ʋlia eta tsɔ nya sia yi ɖe Turkmenistan dziɖuɖumegãwo gbɔ ale be woate ŋu aɖe asi le eŋu.\nDukplɔla Berdimuhamedov ɖe afɔ vevi si dze na kafukafu eye wònye nyametsotso vevi aɖe si wòwɔ esi wòxɔ nya ɖe ame enyi siawo siwo wolé de ga ɖe woƒe xɔse ta la nu. Ame siwo mawusubɔsubɔ ƒe ablɔɖe nɔa vevie na la xɔe se be esia anya nye dzesi be tɔtrɔ nyui aɖe gbɔna Turkmenistan, tɔtrɔ si aɖe mɔ na Yehowa Ðasefowo be woanɔ agbe ɖe woƒe dzitsinya nu evɔ womati wo yome alo alé wo de ga ɖe esia ta o.\nTurkmenistan Dukɔa Ðe Asi Le Yehowa Ðasefo Siwo Wode Gaxɔ Me Le Woƒe Xɔse Ta La Ŋu\nArmenia Ðe Asi Le Ame Siwo Gbe Be Yewomawɔ Asrafodɔ O Le Dzitsinya Ta La Ŋu